text:
Shackleton määräsi Edgeworth Davidin johtamaan Victorianmaalle suuntautuvan retken kartoittamaan Discoveryn retkellä löytyneen kuivien laaksojen alueen ja yrittämään magneettiselle etelänavalle parhaan kykynsä mukaan. Davidin seuraksi lähtivät mukaan Douglas Mawson ja Alistair Mackay.
Miehet vetivät itse raskaat varusteensa Discoveryn retken kokemuksen pohjalta, koiria käytettiin vain tukikohdassa varastojen teossa ja muussa vakiokuljetuksessa. Muutaman kilometrin alkumatka kuljettiin mukana olevalla autolla, joka lakkasi pian toimimasta. Eteneminen oli alussa hidasta huonon sään takia. Nordenskjöldin jääkieleke ja Drygalskin jäätikkö olivat vaikeakulkuisia. Retkikunta nousi napaylängölle labyrinttimaisen Reevesin jäätikön kautta. 27. joulukuuta lumi alkoi olla alla kovaa, oltiin napaylängöllä. Ylängöllä kuljettin 19 km päivässä tehden magneettisia havaintoja. Miehillä oli tällä retkellä jatkuva nälkä. 17. tammikuuta David, Mackay ja Mawson saapuivat magneettiselle etelänavalle, joka oli silloin paikassa 72°15'S, 155°16'E. Korkeus merenpinnasta oli 2210 m. David julisti alueen brittiläisen imperiumin osaksi. Paluumatka oli 460 km ja vei 15 päivää. Miehet uupuivat ja nälkiintyivät. Silti kolme miestä palasi ehjänä takaisin taivallettuaan 1600 km neljässä kuukaudessa. Nimrod haki miehet sovitusta paikasta helmikuussa 1909. Tämän retken aikoihin Priestley, Brocklehurst ja Bertram Armytage kävivät tutkimassa Discoveryn retkellä löydettyä Ferrarin jäätikköä.


title: Shackletonin vuoden 1908 etelänaparetkikunta

text: Kohti maantieteellistä etelänapaa lähteneeseen, Shackletonin johtamaan nelimiehiseen retkikuntaan kuuluivat Shackletonin lisäksi Frank Wild, Eric Marshall ja Jameson Boyd Adams. Ennen varsinaista retkeä kohti etelänapaa oli perustettu leveysasteelle 79°36' varasto, jossa oli paloöljyä ja maissia poneille. Shackleton suunnitteli retken pituudeksi aluksi 91 päivää, mutta pidensi sen ennen retkeä rekiretkien kokemuksen pohjalta 110 päivään. Alussa auto veti tavaroita, mutta se lakkasi toimimasta. Pyörät upposivat lumeen eikä moottori kestänyt kylmyyttä. Koiria oli talvehtimispaikalla, mutta niitä ei otettu mukaan retkelle


text: Varsinainen matka alkoi 5. marraskuuta vuonna 1908. Tällä retkellään Shackleton ei käyttänyt koiria, niiden epäonnistuttua Robert Scottin Discoveryn retkellä 1902−1904. Retkikunta jätti matkallaan reitin varteen pieniä ruokavarastoja paluumatkaa varten ja liikkui noin 20 kilometrin vuorokausivauhdilla etelään. Retkikunnan kulkua hidastivat lumimyrskyt, lumen peittämät jäärailot, korkeat jääröykkiöt, paleltumat, lumisokeus ja lopulta nälkä. Huulet halkeilivat ja monesti oli kipuja.


text: Shackleton saapui Discovery-retken eteläisimpään pisteeseen 82°17′ 26. marraskuuta, vain 29 päivän kuluttua lähdöstä. Discovery-retkellä oli käytetty lännempänä ollutta vaikeampaa reittiä, ja silloinen matka oli vienyt kohtuuttoman pitkät 59 päivää. Edetessään tuntemattomalle alueelle Shackletonkin sai huomata kulun vaikeutuvan jäätikön halkeilun lisääntyessä etelää kohti mentäessä.


text: Miehet ja ponit putoilivat railoihin, mutta aina turvaköysi pelasti. 29. marraskuuta Shackleton päätti supistaa ruoka-annoksia, jotta päästäisiin mahdollisimman kauas etelään, jopa navalle asti. Lännessä näkyi korkea vuorijono Mukaan otetut ponit aiheuttivat hankaluuksia. Ne liukastelivat ja vajosivat lumeen, ja ne ammuttiin joulukuun 1. päivään mennessä.


text: Läntinen vuorijono kaartui nyt kulkijoiden tielle etelässä. Retkikunta löysi löytämänsä "Hyvän toivon vuorten" 1000 m korkealle huipulle kiivettyään melko loivan, tasaiselta näyttäneen Beardmoren jäätikön, todellisen "valtatien etelään".


text: Shackleton alkoi 5. joulukuuta vaivalloisesti kiivetä Transantarktisten vuorten välistä lumiselle Etelämantereen ylätasangolle vievää jäätikköä pitkin. Jäätikkö ei ollut tasainen kulkea, vaan koostui harjanteista, laaksoista ja oli täynnä kuiluja. Miehillä ei ollut jääkenkiä ja siksi he liukastelivat jatkuvasti. Täälläkin miehet putoilivat välillä railoihin, jääden heitä yhdistävän turvaköyden varaan, jolloin pudonnut oli kiskottava yhteisvoimin ylös.


text: Mukana ollut viimeinen "Socks"-niminen poni kesti kolmen päivän ajan ennen putoamistaan jäävyöryn takia railoon. Poni putosi lopulta railoon, mutta miesten onneksi sen vetämä varustereki jäi jääkatoksen pinnalle, kun ponin valjaat hajosivat putoamisessa. Nyt miehet joutuivat vetämään 450 kg:n edestä tarvikkeita. Retken edetessä miesten keskinäiset jännitteet lisääntyivät. Wild ajatteli, että Marshall joutaisi pudota tuhannen jalan syvyiseen railoon. Marshall taas kirjoitti muistiin, että Shackletonin seuraaminen oli kuin aina paniikissa olevan vanhan mummon perässä kulkemista.


text: 18. joulukuuta oltiin 2 200 metrin korkeudessa. Beardmoren jäätikön pituus on noin 200 km. 27. joulukuuta 1908 retkikunta saapui ensimmäisinä ihmisinä yli 3100 m korkeuteen napaylängölle, jossa maasto nousi yhä jyrkin pengermin. Myrskyt olivat täällä yleisiä. 42 asteen pakkanen kohmetti miesten jalat ja kädet, hikoilu jäykisti vaatteet jääpanssariksi, ja ohut ilma aiheutti päänsärkyä.


text: Lopulta 4. tammikuuta oli selvää, etteivät palelevat, nälkiintyneet miehet pääsisi navalle asti. Shackleton päätti luopua päätavoitteestaan päästä etelänavalle. 8. tammikuuta lumimyrsky raivosi jo toista päivää. Shackleton päätti yrittää rynnäkköä navalle kevein varustein. Raskaat tavarat jätettiin leiriin ja mukaan otettiin vain kamera, kaukoputki, kompassi, asiapaperilieriö ja Englannin lippu. Nyt käveltiin ja juostiin mahdollisimman pitkälle kohti etelänapaa. Shackleton saavutti 9. tammikuuta 1909. leveysasteen 88°23', ennen kuin joutui kääntymään takaisin ruokatarvikkeiden alkaessa loppua. Tällöin oltiin käyty 178 km päässä etelänavasta. Jälkikäteen on kyselty, kävikö Shackletonin retkikunta aivan niin etelässä eli oliko mittauksissa virhe. Joka tapauksessa matkakuvauksen perusteella on selvää, että miehet nousivat napaylängölle ja kulkivat siellä ainakin jonkin matkaa, ja silloin Shackletonin retki oli epäilyistäkin huolimatta siihen aikaan pisimmälle etelään ulottunut tutkimusretki.


text: Paluu vei yhteensä 73 päivää. Paluumatka sujui aluksi melko hyvin, vaikka mieli oli matalalla ruokapulan takia. Tammikuun loppuun mennessä oltiin palattu jo Beardmoren jäävirran alajuoksulle. Menomatkalla jätetyt varastot olivat liian pieniä. Välillä joku uupui ja kaatui kamaraan. Jatkuva, paheneva nälkä painoi retken loppuvaiheessa, joitain hevosenlihasta saatu punatauti. Miehet söivät palatessaan jopa keittämäänsä, hevosesta lumeen valunutta ja jäätynyttä verta. Lopulta löydettiin varasto, jonka miehet olivat tuoneet laivasta retkeläisiä varten.


text: Paluumatkalla jouduttiin jättämään tavaroita matkasta pois ja loppuvaiheessa myös kaksi miestä jouduttiin jättämään taakse telttaan myöhemmin pelastettavaksi. Nyt näkyi jo Mount Erebus. Toinen miehistä oli saanut sairauskohtauksen ja toinen jäi tämän turvaksi. 27. helmikuuta kaksi muuta miestä pitivät kiirettä ehtiäkseen rantaan, ennen kuin "Nimrod" poistuisi talvileiristä maaliskuun alussa. Koko retkellä miehet kulkivat yhteensä 2  828 km hieman yli neljässä kuukaudessa.


text: Englantilaisten vaikeudet Shackletonin ja Scottin retkillä selittyivät pitkälti sillä, etteivät he käyttäneet koiria vetovälineinä – vaan Siperian poneja, jotka eivät soveltuneet arktisiin oloihin lainkaan. Vaikka Scottille oli moneen kertaa suositeltu koiria, Scott piti niitä huonoina vetoeläiminä ja sääli niitä. Scott tiesi monien koirien väsyvän, paleltuvan ja piti pahana tappaa heikot koirat vahvojen ruoaksi. Scott piti reen vetämistä itse ilman koiria jalona ja miehekkäänä


text: Ponien käyttö ja koirien väheksyntä perustui Amundsenin mielestä väärinkäsitykseen, mutta tarina oli toinen. Tutustuttuaan vuoden 1899 tienoille muiden tekemiin naparetkiin Scott totesi koirien monilla retkillä kuolleen, ja koirien syöttämisen koirille olevan julmaa. Scottin mukaan koirista oli ollut hyötyä ainoastaan Pearyn retkellä Pohjois-Grönlantiin. Sekä ilman koirarekiä että niiden kanssa arktisilla alueilla liikkunut Fridtjof Nansen piti koirien hyväksikäyttöä julmana, mutta niin myös sitä, että miehet uupuivat varusterekiään vetäessään. Ystävänsä Nansenin suosituksesta Scott oli yleensä ottanut koiria Discoveryn retkelle.


text: Mutta tällä retkellä olivat kaikki koirat sairastuneet ja sitten kuolleet, kun niille oli syötetty kuivaa, matkalla pilaantunutta kalaa. Näiden huonojen kokemusten sekä Scott että Shackleton olivat todenneet koirat käyttökelvottomiksi. Toisaalta Discoveryn retkellä oli edetty käsin rekeä vetämällä kohtalaista vauhtia. Shackleton oli kuullut, että siperialaisia tai mantšurialaisia poneja käytettiin vetämään raskaita kuormia laajoilla lumilakeuksilla. Myöhemmin Scott käytti mieluummin Shackletonin tapaan poneja, eikä Nansenin suosittelemia koiria.


text: Poni vetää 800 kg kuorman ja syö 5 kg päivässä, kun koira vetää 50 kg ja syö 0,75 kg päivässä. Etelämantereella poneista kuitenkin oli paljon riesaa monestakin syystä. Poni uppoaa helposti lumeen. Railoon pudonnut poni oli raskas kiskoa valjaista ylös – toisin kuin vetokoira ja toisekseen poneja varten täytyi kuljettaa painava ravintoerä. Kylmään luonnostaan sopeutumaton poni ei kestä lumimyrskyjä, jotka toivat lumen pitkäkarvaisen turkin läpi. Tällöin poni jouduttiin ampumaan tai se kuoli.. Vetokoirille saattoi tarpeen vaatiessa syöttää niiden kuolleita kumppaneita. Koirat myös kestivät kylmää paremmin, koska ne hikoilevat lähinnä kielensä kautta ja siten selviävät -40 °C pakkasessakin. Sen verran ajatuksessa on järkeä, että ponien liha kelpasi myös ihmisravinnoksi; vetokoirien lihassa on ihmisravinnoksi aivan liikaa A-vitamiinia. Myöskään koirat eivät kestä hyvin kovaa pakkasta.


title: Rogla

text: Rogla on 1 517 metriä korkea vuori Pohjois-Sloveniassa Pohorjen vuoristoalueella. Se on suosittu lomakohde.


title: Rogla

text: Roglalle rakennettiin ensimmäinen näkötorni jo vuonna 1934, mutta suurin osa turismirakennuksista paloi toisen maailmansodan aikana. Rogla on Slovenian merkittävimpiä hiihtokeskuksia.


title: Vasemman puntin salaisuus

text: Vasemman puntin salaisuus on Martti "Huuhaa" Innasen kahden CD:n kokoelmajulkaisu, joka ilmestyi 20. tammikuuta 2010. Se sisältää alun perin Radiomafiassa esitetyn kuunnelmasarjan, jossa äänessä on myös Josper Knutas.


title: Onnen tähti

text: Onnen tähti ("Thank Your Lucky Stars") on David Butlerin ohjaama yhdysvaltalainen musikaalielokuva vuodelta 1943. Elokuvalla kerättiin varoja Yhdysvaltojen toisen maailmansodan viihdytysjoukoille, ja siinä näyttäytyi monia aikansa tähtiä kuten Humphrey Bogart, Olivia de Havilland ja Errol Flynn.


title: Discoveryn etelänaparetkikunta

text: Discoveryn etelänaparetkikunta oli englantilaisten ensimmäinen suuri naparetki Etelämantereelle 1901–1904. Retken tarkoituksena oli tehdä erilaisia tieteellisiä tutkimuksia. Tutkimusretkeä johti Britannian laivaston kapteeni Robert Falcon Scott. Retkellä oli mukana myös myöhemmin kuuluisaksi tullut Ernest Shackleton. Matkan aikana tehtiin ensimmäiset pitkät rekiretket eteläisellä napamantereella ja lauttajäällä. Scott, Wilson ja Shackleton kävivät 82. leveysasteen eteläpuolella ja kulkivat yli 1 500 kilometriä muun muassa jäässä olevien railojen, vetokoirien sairastumisen, lumisokeuden ja keripukin vaivatessa.


title: Discoveryn etelänaparetkikunta

text: Naparetkeilijät hankkivat tietoja Etelämantereen eläimistä, maantieteestä, geologiasta, säästä ja magnetismista. Retkellä löydettiin McMurdon kuivat laaksot. Matkaa kutsutaan yleensä "Discoveryn retkeksi" retkikunnan laivan mukaan. Discoveryn retkeä pidettiin Englannissa laajalti onnistuneena, ja se nosti Scottin kansallissankariksi. Tästä huolimatta jotkut tutkijat arvostelivat retkillä saatuja tieteellisiä tuloksia epätarkoiksi.


title: Discoveryn etelänaparetkikunta

text: Retkikunta rantautui Etelämantereella saavuttuaan Carsten Borchgrevinkin jättämän mökin luokse. Sen jälkeen "Discovery" jatkoi matkaansa Rossinsaaren itäkärjen Cape Crozieriin, missä osa miehistä nousi maihin. "Discovery" seurasi itään päin purjehtiessaan Rossin lauttajään reunaa ja luotaajat huomasivat meren madaltuvan. Sitten näkyi juuri löydetty kuningas 150 läntisen pituusasteen tienoilla.


title: Discoveryn etelänaparetkikunta

text: Scott ja Shackleton nousivat 4. helmikuuta ilmapallolla 180 m:n korkeuteen ja näkivät sieltä vain loputtoman Rossin jäälautan lakeuden. Wilson ajatteli ilmapallolentoa sulaksi hulluudeksi. Ilmapallo alkoi vuotaa, eikä sitä käytetty enää. Wilson ja Charles Royds kiipesivät Rossin lauttajäälle. Seuraavaksi "Discovery" purjehti takaisin länteen ja saapui McMurdon salmeen. Alus rantautui Rossinsaaren etelärannalle Kap Armitageen muutaman kilometrin päähän Mount Erebuksesta. Rossinsaarelle rakennettiin talvehtimismökki Hut Point helmi-maaliskuussa.


title: Discoveryn etelänaparetkikunta

text: Shackleton, Wilson ja Ferrar tekivät ensimmäisen, kolmipäiväisen rekiretken läheiselle White Islandille. Lyhyt retki oli huomattavasti vaikeampi kuin retkikunta oletti. Menomatka vei suunnitellun puolentoista päivän sijasta kaksi päivää, kun silmämääräinen etäisyysarvio oli väärä. Miehet päättivät vetää itse rekensä, mutta he uupuivat jo menomatkalla. White Island lähelle nousi lumimyrsky, ja miesten kasvoille ja jalkoihin tuli paleltumia. Uupumuksen takia miehet eivät meinanneet jaksaa laittaa ruokaa ja pystyttää telttaa. Ensimmäisellä lyhyellä rekiretkellä kävi jo ilmi, miten vähän retkikunnalla oli tietoa Antarktiksen kylmistä oloista.


title: Discoveryn etelänaparetkikunta

text: Seuraava rekiretki oli suurempi ja pidempi. Matkaan lähti neljä koirien vetämää rekeä, neljä upseeria ja kahdeksan laivan miehistön jäsentä. Scott joutui jäämään retken johdosta pois, kun oli hiihtäessään loukannut polvensa. Rekien koirat olivat hitaita, tappelivat keskenään, paleltuivat ja niiden jalat upposivat helposti pehmeään lumeen. Ryhmä etenikin hitaasti, ja toisena päivänä se matkasi vain noin yhdeksän kilometriä. Neljäntenä päivänä koirat olivat jo täysin uupuneita ja joukko jaettiin kahtia. Roydsin kolmimiehinen ryhmä jatkoi eteenpäin ja Barnen ryhmä palasi takaisin laivalle. Pian Roydsinkin ryhmä päätti palata laivalle. Se pääsi takaisin neljässä päivässä, mutta Barnen ryhmälle kävi huonommin. He joutuivat lumimyrskyyn hieman yli kuuden kilometrin päässä laivasta Castle Rock -kukkulan laella. Miehet pystyttivät teltan mutta eivät saaneet keitintä toimimaan ja alkoivat siksi saada paleltumia. Kokeneet naparetkeilijät olisivat epämukavuudesta huolimatta pysyneet paikoillaan myrskyn ajan. Kokemattomina naparetkeilijöinä miehet päättivät lähteä lumimyrskyssä liikkeelle kohti Hut Pointia. Näkyvyys oli olematon, ja yhtäkkiä Evans liukui jäistä rinnettä alas. Kaksi muuta liukui pelastamaan Evansia. Miehet pysähtyivät pehmeän lumen ansiosta juuri mereen vievän jyrkänteen päälle, mutta yksi koirista putosi mereen. Viiden muun miehen joukosta putosi yksi merimies, George Vince mereen, kun ei saanut otetta liukkaasta jäästä. Vincen ruumista ei koskaan löydetty, mutta maihin hänelle pystytettiin risti. Tämän jälkeen neljä jäljelle jäänyttä miestä löysi lopulta tien laivalle. Laivalta lähetettiin etsintäpartio pelastamaan kolme ensiksi jyrkänteen reunalla käynyttä miestä, jotka nyt vaeltelivat kukkulan huipulla.


title: Discoveryn etelänaparetkikunta

text: Ennen talvea lähti vielä yksi retki kohti etelää perustamaan varastoja tulevaa kevään retkeä varten. Ryhmään kuuluivat Scott, Armitage, Wilson, Ferrar, kahdeksan muuta miestä, 9 koiraa ja kolme rekeä. Koirat kieltäytyivät tälläkin kertaa yhteistyöstä. Väsyneet miehet leiriytyivät, ja telttaan kertyi kosteutta, minkä vuoksi vaatteet jäätyivät. Kahden päivän päästä Scott keskeytti retken ja kääntyi takaisin. Aurinko laski 23. huhtikuuta eikä noussut neljään kuukauteen. Talvella oli tieteellistä tutkimusta ja muuta toimintaa. Shackleton esimerkiksi toimitti South Polar Times -lehteä ja jäällä pelattiin jalkapalloa.


title: Discoveryn etelänaparetkikunta

text: Talven mentyä ohi 2. syyskuuta lähdettiin myös perustamaan varastoja etelään, mutta lumimyrskyt ja pakkanen pysäyttivät etenemisen. Lumimyrsky esti myös reen purkamisen. Kylmän metallin koskettaminen paljain käsin saattoi tartuttaa nahan siihen. Retkellä keskusteltiin siitä, pitäisikö miesten nukkua lämmön vuoksi samassa vai eri makuupussissa. Samassa pussissa miehet häiritsivät tosiaan liikkumalla, joka oli jalkakouristusten takia pakollista. Vaatteisin ja muihin varusteisin imeytyvä kosteus oli paha ongelma, mitä lumimyrskyn tuoma lumi pahensi. Scott, Barne ja Shackleton tekivät 17. syyskuuta etelään myös lumimyrskyn takia keskeytyneen tiedusteluretken, jonka takia palasivat pian Hut Pointiin paleltuneina. Näin Scottin miehet saivat jo varhaisilla rekiretkillään kylmiä, kovia opetuksia siitä, millainen ympäristö Etelämanner on.


title: Discoveryn etelänaparetkikunta

text: Rossinsaaren itäkärjessä käytiin lokakuussa 1902 kaksi kertaa katsomassa pingviiniyhdyskuntaa. Tällä retkellä ilmeni keripukin oireita. Armitage syytti myöhemmin Scottia siitä, että eläinrakas Scott ei sallinut miesten ampua eläimiä, joista olisi saatu tuoretta vitamiinipitoista lihaa. Vitamiineja ei tähän aikaan vielä tunnettu, tuoreravinnon merkitys terveydelle kylläkin.


title: Discoveryn etelänaparetkikunta

text: Robert Falcon Scott, Ernest Shackleton ja retkikunnan nuorempi lääkäri ja eläintieteilijä Edward Wilson lähtivät 2. marraskuuta 1902 koirineen kohti etelää ja kulkivat Rossin jäätikön epätasaisella ja halkeamia täynnä olevalla pinnalla. Ryhmän tavoite oli edetä mahdollisimman kauas etelään, jopa etelänavalle. Alussa mukana oli apumiehiä, jotka auttoivat tavaroiden kuljetuksessa. Miehet eivät hallinneet koirien ajoa hyvin, ja kulku oli hidasta. Kun mukana olleet apumiehet jäivät matkasta pois 15. marraskuuta, Scott eteni siten että kuljetti reellä puolet mukana olevista tavaroista jonkun matkaa eteenpäin ja palasi hakemaan jäljelle jäänyttä puolikasta. Tämä hidasti kulkua entisestään.


title: Discoveryn etelänaparetkikunta

text: Monet varusterekiä vetävät koirat sairastuivat, heikkenivät, ja ne päästettiin kulkemaan vapaana miesten vetäessä itse rekiään. Koiria oli ammuttava ja syötettävä jäljelle jääneille vetokoirille. Sairastuneet koirat olivat rasitteena, ja miehet pitivät suksia huonona liikkumistapana. Lopulta miehet vetivät itse rekiä ja koirat juoksivat perässä. Perimmäinen syy koirien sairastumiseen oli niille syötetty matkalla pilaantunut kuivattu kala. Wilson joutui ampumaan heikoimmat koirat muiden koirien ravinnoksi. Yhdessä vaiheessa Wilson veti rekeä lumisokeana. Reitti kulki lauttajäällä melko lähellä vuoria.


title: Discoveryn etelänaparetkikunta

text: Miehillä oli nälkä, eikä matkalla ollut kyllin ruokatarpeita pitkää retkeä varten. Shackletonia vaivasi alkava keripukki, eikä mukana ollut vitamiinipitoista hylkeenlihaa. Lopulta ruokavarat loppuivat, ja retkikunta kääntyi takaisin. Eteläisin 30. joulukuuta 1902 saavutettu piste oli leveysasteella 82°17' Nimrodin jäätikön alla lähellä Mount Markhamia. Silloin oltiin 608 km:n päässä laivasta. Paluumatkalla sairastuneen Shackletonin tila huononi, ja hän kulki hitaasti ilman rekeäkin, hidasti toisia ja jossain vaiheessa häntä jouduttiin vetämään kelkassa. Loputkin koirat kuolivat. Shackleton sylki verta, ja Scott ja Shackleton riitelivät retkellä alinomaa. Wilson toimi sovinnon tekijänä, kun luonteeltaan ja ajatuksiltaan erilaiset kauppalaivaston ja sotalaivaston mies haukkuivat toisiaan. Hut Pointiin retkikunta palasi helmikuussa vuonna 1903. "Morning"-laivan saavuttua sairastunut Shackleton palasi Englantiin. Yhteensä 1 530 kilometrin pituinen matka oli kestänyt 93 päivää, ja keskivauhti sillä oli ollut noin 16 km päivässä.


title: Discoveryn etelänaparetkikunta

text: Scott lähti toisena etelän kesänä 26. lokakuuta 1903 vaaralliselle rekiretkelle kohti länttä miesten vetäessä rekiä. Matkassa olivat Scottin lisäksi William Lashly ja Edgar Evans. Tavoitteena oli tutkia Victoriamaata ja käydä magneettisella etelänavalla asti. Miehet kulkivat nimeämänsä Ferrarin jäätikön kautta nousten. Ferrarin jäätikkö on mantereella McMurdon salmen toisella puolella Rossinsaarta vastapäätä. Lumimyrsky pysäytti matkanteon kesken jäätiköllä nousua. Retkeläiset nousivat Etelämantereen napaylängölle 21. marraskuuta. Sen jälkeen kuljettiin pitkin piirteetöntä ylätasankoa, jossa käännyttiin takaisin 31. marraskuuta. Miehet eivät päässeet magneettiselle etelänavalle asti. Pituusaste 146°33' oli etäisin, missä käytiin. Suunnistustaulujen kadottua paluu oli vaikea, mutta tapahtui oikeaan suuntaan. Jäätikköä alas laskeuduttaessa miehet etenivät vain mailin verran päivää kohden. Ruokatavarat kävivät vähiin. Scott ja Evans putosivat railoon, mutta selvisivät turvaköysien ansiosta hengissä. Pian sen jälkeen Scottin ryhmä löysi McMurdon jäättömät, kuivat laaksot. Miehet kulkivat retkellä noin 22 km päivävauhtia, nopeammin kuin aiemmalla retkellä etelään koirien kanssa. Tämä vaikutti Scottin suhtautumiseen koirien käyttöön vetoeläiminä. Retki ulottui 460 km:n päähän laivasta. Paluu tapahtui joulukuussa 1903.


title: Discoveryn etelänaparetkikunta

text: Samaan aikaan kun Scott ja Shackleton olivat matkalla kohti etelää, asemalta tehtiin pari muuta retkeä ympäristöön. Armitage ja Skelton nousivat Ferrarin jäätikköä pitkin 2 700 m korkealle napatasangolle. Toisena vuonna retkikunta teki pari tieteellistä retkeä lähiseuduille. Pingviinejä käytiin katsomassa Rossinsaaren itäkärjessä syys-lokakuussa 1903. Scottin retkikunta löysi Discoveryn retkellä fossiileja, jotka kielivät Etelämantereelle olleen muinoin lämpimämpi. Yhteensä Discoveryn retkellä tehtiin 17 rekimatkaa. Discoveryn retkellä huomattiin Rossin lauttajään liukuvan hitaasti mereen, Minna Bluff -nimisen maaselänteen lähellä sijainnut varastopaikka Depot A liikkui kuukaudessa 533 m. "Discoveryn" irtautuminen jäistä oli vaikeaa, jäätä yritettiin sahata ja räjäytellä auki. Osa tarvikkeista ehdittiin siirtää avustuslaiva "Terra Novaan".


title: Discoveryn etelänaparetkikunta

text: Scott suunnitteli rekimatkoja ja tunsi rekien historian naparetkillä. Scott tiesi englantilaisten ottaneen aikoinaan naparetkillään reet käyttöön, mutta myös taidon jo kadonneen. Scottin miehet eivät oppineet Discoveryn retkellä käyttämään suksia, kun käyttivät vain yhtä sauvaa. Kesällä 1899 oli Berliinissä pidetty maantieteellinen kokous, jossa olivat mukana muun muassa Scott ja Grönlannin poikki hiihtänyt ja Jäämerellä koirien kanssa liikkunut aikansa kuuluisin naparetkeilijä Fridtjof Nansen. Scott mainitsi kokouksessa, että koiria oli palannut elävänä takaisin vain Pearyn vuoden 1895 retkeltä Pohjois-Grönlannin halki. Silloinkin paluu oli ollut kilpaa kuoleman kanssa ja palatessa oli jäljellä enää vain yksi koira, muut oli ammuttu muiden koirien ruoaksi. Eläinrakas Scott sääli koiria ja piti niiden hyväksikäyttöä naparetkillä julmana. Nansen oli sekä ihmisvoimin rekiä vetäneenä että koiria apuna käyttäneenä sitä mieltä, että koirien käyttö helpotti naparetkeilijän liikkumista. Nansenin mielestä koirien teurastaminen muille koirille ravinnoksi oli julmaa, mutta niin oli myös se, että miehet uupuivat vetäessään tarvikkeita ilman koirien apua. Scott ja Nansen ystävystyivät tavatessaan ja kumpikin arvosti toistaan. Niinpä Scott otti Nansenin neuvosta Arkangelista hankitut koirat mukaan retkelleen. Nansenin mukaan grönlantilaiset koirat olisivat olleet parempia. Scottin kokemukset Discoveryn retkellä todistivat, ettei koirat pärjäisi antarktisissa oloissa.


title: Southern Cross -retkikunta

text: Southern Cross -retkikunta oli brittien etelämantereen tutkimusmatka vuosina 1898–1900. Tällöin talvehdittiin ensi kertaa mökissä mantereella ja käytettiin koirarekiä sisämaassa. Retkeä johti Norjassa syntynyt, mutta myöhemmin Australiassa asunut Carsten Borchgrevink. Borchgrevink oli ollut ensimmäisten Etelämantereella todistetusti käyneiden joukossa valaanpyyntiretkellä vuonna 1894. Borcgrevinkiä ajoi retkelle muun muassa halu saada ennätyksiä. Tämän Etelämantereelle suuntautuneet tieteellisen tutkimusretken tarkoituksena tehdä magneettisia tutkimuksia, säähavaintoja sekä paikallistaa magneettinen etelänapa ja mahdollisesti käydä siellä.


title: Southern Cross -retkikunta

text: Norjalais-englantilainen Carsten Borchgrevink oli ollut mukana Henryk Bullin valaanpyyntiretkellä ja oli ollut mukana ensimmäisten maihin nousseiden ryhmässä. Vuonna 1899 Borchgrevink ja hänen retkikuntansa olivat ensimmäiset suunnitellusti Etelämantereella talvehtineet ihmiset..


title: Southern Cross -retkikunta

text: Retkikunta nousi laivasta maihin ja rakensi talvehtimismajakseen pienen mökin. Siihen jäi talveksi kymmenen miestä ja 75 koiraa. Miehien joukossa oli pari Lapin suomalaista koira-asiantuntijaa. Aurinko laski etelän syksyllä talveksi horisontin taakse, ja ainoa merkki auringosta 75 päivään oli pieni valonkajastus pohjoisessa keskipäivän aikaan. Rymä teki säähävaintoja ja magneettisia mittauksia. Borchgrevinkin ja tiedemiesten välillä oli riitoja. Palamaan unohtuneesta kynttilästä syttyi talvella tulipalo, joka saatiin sammumaan. Kolme miestä oli kuitenkin vähällä saada kytevästä hiilikasasta häkämyrkytyksen. Yksi miehistä, suomalainen, putosi jäärailon pohjalle, mutta pääsi ylös hakkaamalla jäähän veitsellä askelmia. Lääkäri Nicholai Hansen kuoli retken aikana.


title: Southern Cross -retkikunta

text: Etelämantereen kesällä saapui "SS Southern Cross" -laiva, ja kapteeni Jensen toi majaan postia. Miehet siirtyivät mökistä laivaan, jonka risteillessä vesillä tutkijat tekivät edelleen magneettisia ja muita havaintoja. Keväällä miehistö purjehti itään Rossin jäähyllyn lähelle, Paikassa 164 läntistä pituutta, 78 35 eteläistä jään reuna oli niin matala, että laiva saattoi laskea miehiä jäälle. Täältä Mount Terror -vuoren läheltä Borchgrevink teki lyhyen noin 16 km rekiretken etelään leveysasteelle 78°50’. Eteläisin piste saavutettiin 17. helmikuuta 1900. Retkellä oli mukana kolme muuta miestä, joista yksi oli suomalainen. Se oli ensimmäinen rekiretki Antarktiksella sisämaahan. Todettiin jään reunan tarkassa kartoituksessa Rossin jäätikön reunan peräytyneen huomattavasti etelään noin 50 vuodessa Rossin retken ajoista.


title: Belgican retkikunta

text: Belgican retkikunta oli ensimmäinen Etelämantereen lähelle tehty retkikunta, jonka aikana talvehdittiin mantereen lähellä. Retki oli myös ensimmäinen ”uudenaikainen tieteellinen retki” Antarktikselle. Belgialaisten retkikuntaa johti Adrien de Gerlache, ja se tehtiin "Belgica"-laivalla vuosina 1897–1899.


title: Belgican retkikunta

text: Belgican retkellä oli mukana myös nuori Roald Amundsen, josta tuli myöhemmin kuuluisa naparetkeilijä. Tarkoituksena oli tutkia Weddellinmerta sekä kartoittaa mannermaata ja jättää kolme miestä maihin talvehtimaan. Tiedemiehet halusivat palata pois ennen talven tuloa. Belgica juuttui helmikuussa 1898 jäihin Bellingshauseninmerellä noin 70 leveysasteella, 85 läntistä pituutta. Tutkijat tekivät säähavaintoja ensi kertaa napayön yli Antarktiksella.


title: Belgican retkikunta

text: Mukana oleva ravinto oli liian yksipuolista, erilaisia tiivisteitä ja herkkuja. Miehistö suhtautui epäluuloisesti hylkeen ja pingviinin lihaan. Napayön saavuttua 18. maaliskuuta olot olivat laivalla erittäin huonot: miehistö kärsi paleltumista, fyysisistä ja psyykkisistä oireista. Retkikunnan lääkäri Frederick Cook, joka oli myöhempi pohjoisnaparetkeilijä, syötti miehille raakaa pingviinin ja hylkeen lihaa ravintoa tasapainottaakseen. Lisäksi Cook istutti retkeläisiä napayöllä punaisena hehkuvan kamiinan lähelle. Hän koetti jäljitellä kaminan hehkulla auringonvaloa.


title: Belgican retkikunta

text: Olot kävivät niin huonoiksi, että muun muassa De Gerlache ja laivan kapteeni Lecointe tekivät jo testamenttinsa ja asettuivat sänkyyn. Tämän jälkeen Amundsen ja Cook ottivat retkikunnan johdon. "Belgica" pääsi irti jäistä 14. maaliskuuta 1899. Retkikunta teki joitakin tieteellisiä löydöksiä, mutta se osoitti myös, minkälainen vaikutus pimeydellä ja pitkäaikaisella stressillä on mielelle ja miten tärkeitä ovat oikeanlaiset ja riittävät muonavarat.


title: Helsingin yliopiston Observatorio

text: Helsingin yliopiston Observatorio oli vuosina 1834–2009 toiminut Helsingin yliopistoon kuulunut tieteellinen laitos. Observatorion rakennuksessa on vuodesta 2012 toiminut "Helsingin observatorio" -niminen näyttely- ja yleisökeskus, joka on osa Helsingin yliopistomuseota.


title: Helsingin yliopiston Observatorio

text: Observatorio valmistui vuonna 1834 Tähtitorninmäelle Helsinkiin. Turussa oli ollut vuodesta 1819 observatorio, mutta Turun palon jälkeen 1827 keisari Nikolai I päätti siirtää yliopiston Helsinkiin. Niin sinne myös rakennettiin uusi observatorio.


title: Helsingin yliopiston Observatorio

text: Observatoriota suunnittelivat Carl Ludvig Engel ja Friedrich Wilhelm August Argelander, joka oli yliopiston tähtitieteen professori vuodesta 1828. Se oli maailmassa ensimmäinen nykyaikainen observatorio, jossa kääntyvät tähtitornit olivat elimellisenä osana observatoriota.


title: Helsingin yliopiston Observatorio

text: Observatorion meridiaanisaliin sijoitettiin meridiaani- ja ohikulkukoneet, joilla tehtiin pohjois-eteläsuuntaisia tähtien paikkahavaintoja. Keskimmäiseen kääntyvään torniin sijoitettiin 1834 saapunut niin sanottu Argelanderin refraktori, jossa on 18 senttimetrin objektiivi. Läntisessä tornissa oli Joseph von Fraunhoferin valmistama heliometri.


title: Helsingin yliopiston Observatorio

text: Argelanderin muutettua Bonniin 1837 tuli tähtitieteen professoriksi Gustaf Lundahl 1842 ja sitten Fredrik Wolstedt 1846. Hänen jälkeensä professoriksi tuli 1862 Adalbert Krueger, joka oli toiminut Argelanderin apulaisena Bonnin observatoriossa. Krueger otti osaa Helsingissä Astronomische Gesellschaftin suureen tähtiluettelotyöhön. Hän havaitsi ohikulkukoneella 14 680 tähteä.


title: Helsingin yliopiston Observatorio

text: Anders Donnerista tuli tähtitieteen professori vuonna 1883. Hänen aikanaan tuli käyttöön tähtivalokuvaus. 1890 Observatoriolle valmistui niin sanottu uusi tähtitorni, jossa on 330 millimetrin linssiobjektiivi valokuvaukseen ja 254 millimetrin visuaaliobjektiivi. Observatorio osallistui sillä suureen kansainvälisenä yhteistyönä tehtävään Carte du Ciel -ohjelmaan. Kaikki ohjelmaa varten otettavat tähtiluettelolevyt otettiin 1896 mennessä, tähtikarttalevyt vuoteen 1911 mennessä. Levyjen mittaaminen oli hidasta, viimeinen osa tähtiluettelosta julkaistiin 1937. Helsingin observatorio oli ainoa, joka sai työn valmiiksi.


title: Helsingin yliopiston Observatorio

text: Donnerin jälkeen professoriksi tuli 1918 K.F. Sundman, joka oli tullut tunnetuksi täydellisestä kolmen kappaleen ongelman ratkaisustaan. Hänen jälkeensä professoriksi tuli Gustaf Järnefelt.


title: Helsingin yliopiston Observatorio

text: Astrofysiikasta tuli tähtitieteen valtavirta 1900-luvulla. Suomessa oli kuitenkin mahdotonta opiskella astrofysiikkaa. Niinpä Jaakko Tuomisen oli mentävä ulkomaille alaa opiskelemaan. Tuominen palasi Suomeen 1950 ja hänet nimitettiin henkilökohtaiseksi ylimääräiseksi professoriksi tähtitieteeseen. Hänen aloitteestaan Helsingin yliopistoon perustettiin 1951 Radioastronominen asema. Sen nimi muutettiin Astrofysiikan laboratorioksi 1960-luvun lopulla.


title: Helsingin yliopiston Observatorio

text: Vuonna 1967 yliopistolle tehtiin esitys uuden tähtitornin rakentamisesta Metsähoviin astrofysikaalisten havaintojen tekoa varten. Esitys eteni nopeasti, ja 1971 Metsähoviin nousi tähtitorni, jossa on 60 senttimetrin Rithey-Chretien-peilikaukoputki.


title: Helsingin yliopiston Observatorio

text: Observatorio oli ollut esimiehen asuntona perustamisestaan lähtien. Vuonna 1969 professori Gustaf Järnefelt oli muuttanut sieltä pois. Uudeksi professoriksi oli nimitetty Paul Kustaanheimo. Hän aikoi muuttaa observatorioon asumaan. Estääkseen tämän Astrofysiikan laboratorion väki tilasi muuttoauton 3. joulukuuta 1969 ja muutti observatorioon ilman yliopiston lupaa. Toimenpidettä tuki muun muassa joukko valtiotieteiden opiskelijoita.


title: Helsingin yliopiston Observatorio

text: Yliopisto suhtautui valtaajiin hyvin ymmärtäväisesti. Jo seuraavana päivänä yliopisto alkoi muuttaa entistä esimiehen asuntoa työtiloiksi. Tapahtumaa on totuttu nimittämään Observatorion valtaukseksi.


title: Helsingin yliopiston Observatorio

text:
Kustaanheimo sai virkavapautta seuraavana vuonna. Eron tähtitieteen professorin virasta hän sai 1977.
Jaakko Tuomisesta tuli tähtitieteen professorin viransijainen vuoteen 1974 saakka, jolloin hän jäi eläkkeelle.


title: Helsingin yliopiston Observatorio

text: Tähtitieteen resursseja on lisännyt muun muassa se, että Suomi on mukana yhteispohjoismaisessa 2,5 metrin NOT-teleskoopissa Kanariansaarilla ja oli mukana Swedish-ESO Submillimetre teleskoopissa Chilessä 1987–2003. Suomi liittyi Euroopan eteläiseen observatorioon ESOon 2004.


title: Helsingin yliopiston Observatorio

text: Vuonna 2010 voimaan tulleen uuden yliopistolain myötä Helsingin yliopiston konsistori lakkautti tähtitieteen laitoksen. Tähtitieteen opetus päätettiin liittää osaksi fysiikan laitosta 1.1.2010 ja henkilökunta siirrettiin fysiikan laitoksen alaisuuteen ilman omaa osastoa.


title: Helsingin yliopiston Observatorio

text: Observatorio remontoitiin vuosina 2011–2012. Lokakuussa 2012 Observatoriolla avattiin Yliopistomuseoon kuuluva, avaruudesta sekä tähtitieteen historiasta ja tulevaisuudesta kertova yleisökeskus, joka on suunnattu erityisesti koululaisille. Yleisökeskukseen kuuluu näyttelyiden lisäksi planetaario ja kahvila sekä vuokrattava luentosali, jossa voi järjestää erilaisia tilaisuuksia. Yliopiston almanakkatoimiston toimitilat pysyvät Observatoriolla. Myös Tähtitieteellinen yhdistys Ursa sai rakennuksesta tiloja.


title: Vladimír Kameš

text: Vladimír Kameš (s. 28. syyskuuta 1964 Kladno, Tšekkoslovakia) on entinen tšekkiläinen jääkiekkoilija, joka nykyisin valmentaa Kladnossa juniorijääkiekkojoukkuetta. Kameš pelasi kaksi kautta Tšekin Extraligassa HC Kladnossa, kunnes siirtyi Suomeen jääkiekon I-divisioonaan, Oulun Kärppiin. Kolmen kauden aikana Kameš voitti kerran I-divisioonan pistepörssin. Suomesta Kameš siirtyi Saksaan, ensin EC Bad Tölziin ja kolmen kauden jälkeen River Rats Geretsriediin, jossa pelattujen neljän kauden jälkeen Kameš lopetti uransa. NHL-seura New Jersey Devils varasi Kamešin vuonna numerolla 149. Kameš oli mukana Tšekkoslovakian jääkiekkomaajoukkueessa vuoden 1985 MM-kisoissa, joissa Tšekkoslovakia voitti kultaa.


title: Vladimír Kameš

text: Osa Oulun Kärppien kannattajista pitää edelleen Kamešia Kärppien parhaana ulkomaalaisena. Kameš itse pitää suuren suosionsa syynä sitä, että hän oppi nopeasti suomen kielen. Kamešin poika Vladimír Kameš Jr. pelaa HC Kladnon liigajoukkueessa puolustajan pelipaikalla.


title: Suomihiphoppia Vol. 3

text: Suomihiphoppia Vol. 3 on Warnerin Suomihiphoppia-levysarjan kolmas osa, joka julkaistiin vuonna 2004.


title: Mary Stuart Masterson

text: Mary Stuart Masterson (s. 28. kesäkuuta 1966 New York) on yhdysvaltalainen näyttelijä ja ohjaaja.


title: Mary Stuart Masterson

text: Mastersonin ura alkoi lapsinäyttelijänä elokuvassa "Stepfordin naiset" vuonna 1975. 1980-luvulla hän esiintyi muun muassa elokuvissa "Elossa todistamaan" ("At Close Range", 1986), "Jännät suhteet" ("Some Kind of Wonderful", 1987), "Kiviset puutarhat" ("Gardens of Stone", 1987) ja "Sopimuksia" ("Immediate Family", 1989).


title: Mary Stuart Masterson

text: 1990-luvulla olivat vuorossa esimerkiksi "Paistetut vihreät tomaatit" ("Fried Green Tomatoes", 1991), josta Masterson sai loistavat arvostelut, sekä "Benny ja Joon" ("Benny & Joon", 1993), "Bad Girls – naiset satulassa" ("Bad Girls", 1994) ja "Ruusujen aika" ("Bed of Roses", 1996).


title: Mary Stuart Masterson

text: 2000-luvulla Masterson on jatkanut elokuvauraansa, minkä lisäksi hän on muun muassa näytellyt Broadwaylla ja debytoinut ohjaajana – hänen esikoisohjauksensa oli vuonna 2007 ilmestynyt "The Cake Eaters".


title: Mary Stuart Masterson

text: Masterson on näytellyt urallaan myös runsaasti televisiossa.


title: Orpolapset

text: Orpolapset on yhdysvaltalainen elokuva vuodelta 1921. Se sijoittuu vallankumouksen aikaiseen Ranskaan ja kertoo kahdesta orvosta tytöstä, joista toinen on sokea, ja joita kohtalo heittelee ennen tunteikasta jälleen tapaamista.


title: Edith Massey

text: Edith Massey (28. toukokuuta 1918 – 24. lokakuuta 1984) oli yhdysvaltalainen näyttelijä ja laulaja. Massey tunnettiin parhaiten esiintymisistään John Watersin elokuvissa.


title: Edith Massey

text: Edith Massey (o.s. Dornfield) syntyi San Franciscossa ja kasvoi denveriläisessä orpokodissa. Massey eli orpokodissa "kunnes oli tarpeeksi vanha lähteäkseen vaimoksi viisitoistavuotiaana. Edie karkasi, mutta poliisit saivat hänet kiinni ja veivät turvakotiin."


title: Edith Massey

text: Massey muutti Los Angelesiin Kaliforniaan aikomuksinaan aloittaa ura showbisneksessä. Hän teki näyttelydebyyttinsä vuoden 1940 elokuvassa "Lentävä reportterimme".


title: Edith Massey

text: Vuonna 1946 hän meni naimisiin sotilaan kanssa Renossa, Nevadassa. John Watersin kirjassa "Shock Value" Edie kertoi, että häät olivat hänen elämänsä onnellisin päivä. Massey erosi miehestään vuonna 1951 Masseyn "tultua levottomaksi".


title: Edith Massey

text: Massey työskenteli joissakin oudoissa töissä vuosien mittaan ja lopulta asettui Baltimoreen Marylandiin, jossa hän oli baarityöntekijä Pete's Hotelissa. John Waters tapasi Masseyn kun hän työskenteli Pete's Hotelissa ja tarjosi naiselle roolia omana itsenään elokuvassa "Multiple Maniacs". 1970-luvun alussa hän lopetti työnsä Pete's Hotelissa ja avasi oman säästökauppansa, "Edith's Shopping Bagin". Muuttaessaan Kaliforniaan elämänsä ollessa jo lopuillaan Massey muutti myös kauppansa mukanaan.


title: Edith Massey

text: Ohjaaja John Waters tapasi Edithin, kun hän oli töissä Pete's Hotel -baarissa Baltimoressa; Massey oli myös säästökauppa Edith's Shopping Bagin omistaja. Massey sai palvontaa esiintymisistään John Watersin elokuvissa "Multiple Maniacs" vuonna 1970, "Pink Flamingos" vuonna 1972, "Female Trouble" vuonna 1974, "Desperate Living" vuonna 1977 ja "Polyester – hullu maailma" vuonna 1981.


title: Edith Massey

text: 1970-luvun lopussa ja 1980-luvun alussa hyödynsi pahaa mainettaan Watersin elokuvissa alkaen punkbändi Edie and the Eggsin laulajaksi. Hän oli myös joissakin tervehdyskorteissa. Myöhemmin, kun Baltimoren talvet alkoivat olla Masseylle liikaa, hän muutti Veniceen, Kaliforniaan, jossa avasi toisen säästökaupan sillä rahalla, minkä oli ansainnut Watersin elokuvissa esiintymisestä. Kuolinvuonnaan ennen kuolemaansa Edith esiintyi elokuvassa "Mutants in Paradise". Hän oli ollut Paul Bartelin lännenparodia "Saluunojen sulottaren" näyttelijäkaartissa, mutta kuoli ennen kuvaamista; hänet paikattiin Nedra Volzilla. Massey kuoli vuonna 1984 syöpänsä aiheuttamiin sairauksiin ja diabeteksen aiheuttamiin komplikaatioihin. Hänet haudattiin Los Angelesiin.


title: Joan Leslie

text: Joan Leslie (26. tammikuuta 1925 Detroit, Michigan – 12. lokakuuta 2015 Los Angeles, Kalifornia) oli yhdysvaltalainen näyttelijä. Hänen alkuperäinen nimensä oli Joan Agnes Theresa Sadie Brodel.


title: Joan Leslie

text: Leslie teki elokuvadebyyttinsä jo lapsena George Cukorin "Kamelianaisessa" (1936). Ensimmäinen suuri rooli hänellä oli Raoul Walshin elokuvassa "High Sierra" (1941). Hänen myöhempien elokuviensa joukossa ovat "Yankee Doodle Dandy" (1942), "The Sky’s The Limit" (1943), "Onnen tähti" (1943), "Hollywood kanttiini" (1944) ja "Houkutuslintu" (1956). Hän oli naimisissa tri William G. Caldwellin kanssa vuodesta 1950 vuoteen 2000, jolloin jäi leskeksi. Leslie synnytti kaksi tytärtä, identtiset kaksoset.


title: Joan Leslie

text: Lesliellä on tähti Hollywood Walk of Famella.


title: Jonathan Safran Foer

text: Jonathan Safran Foer (s. 1977 Washington, Yhdysvallat) on yhdysvaltalainen kirjailija. Hänen tunnetuimmat teoksensa ovat esikoisromaani "Kaikki Valaistuu "(2002, suom. 2003), "Extremely Loud and Incredibly Close" (2005) ja tietokirja "Eläinten syömisestä "(2009, suom 2011). Tällä hetkellä Foer opettaa luovaa kirjoittamista New Yorkin yliopistossa.


title: Jonathan Safran Foer

text: Jonathan Safran Foer syntyi vuonna 1977 Washingtonissa. Hänen vanhempansa ovat Alfred Foer, lakimies ja American Antitrust Instituten johtaja, ja Esther Safran Foer, puolalaissyntyinen Sixth & I Historic Synagoguen toimitusjohtaja. Foerin äidin vanhemmat olivat selviytyneet holokaustista. Jonathan on juutalaisperheen keskimmäinen poika. Hänen isoveljensä Franklin on kirjailija ja The New Republic -lehden toimittaja, ja hänen pikkuveljensä Joshua on vapaa toimittaja.


title: Jonathan Safran Foer

text: Foer opiskeli Georgetown Day Schoolissa ja myöhemmin Princetonin yliopistossa, jossa hän osallistui kirjoituskurssille, jota opetti kirjailija Joyce Carol Oates. Myöhemmin Oates toimi Foerin tutkielman ohjaajana, joka käsitteli hänen holokaustista selvinneen isoisänsä Louis Safranin elämää. Foerin tutkielma palkittiin Princeton's Senior Creative Writing Thesis -palkinnolla. Valmistumisensa jälkeen Foer opiskeli jonkin aikaa lääketiedettä Mount Sinai School of Medicinessä, kunnes keskeytti opintonsa keskittyäkseen kirjailijan uraansa.


title: Jonathan Safran Foer

text: Foer valmistui Princetonista vuonna 1999 pääaineenaan filosofia, minkä jälkeen hän matkusti Ukrainaan laajentaakseen tutkielmaansa. Vuonna 2001 hän toimitti esseeantologian "A Convergence of Birds: Original Fiction and Poetry Inspired by the Work of Joseph Cornell", johon hän itse kirjoitti novellin "If the Aging Magician Should Begin to Believe". Hänen tutkielmansa toimi pohjana hänen esikoisromaanilleen "Kaikki valaistuu", jonka Houghton Miffin -kustantamo julkaisi vuonna 2002. Kirja voitti useita palkintoja, kuten National Jewish Book Award, Guardian First Book Award ja PEN Book Award (jaettu Will Heinrichin ja Monica Truongin kanssa). Liev Schreiber on käsikirjoittanut ja ohjannut Foerin esikoisromaanista samannimisen elokuvan, jossa pääosia esittävät Elijah Wood ja Eugene Hütz.


title: Jonathan Safran Foer

text: Foerin toinen romaani "Extremely Loud and Incredibly Close "julkaistiin vuonna 2005. Kirja kertoo 9-vuotiaasta Oskar Schellistä, joka yrittää päästä yli isänsä kuolemasta World Trade Center -pilvenpiirtäjässä 11. syyskuuta 2001. Stephen Daldry on ohjannut Foerin toisesta romaanista elokuvan "Äärimmäisen lujaa ja uskomattoman lähellä".


title: Jonathan Safran Foer

text: Vuonna 2005, Foer kirjoitti libreton "Seven Attempted Escapes From Silence" -oopperaan, joka sai ensi iltansa Berliinin valtionoopperassa 14. syyskuuta 2005.


title: Jonathan Safran Foer

text: Foerin ensimmäinen tietokirja "Eläinten syömisestä" julkaistiin marraskuussa 2009. Foer oli kertonut olleensa pitkään epävarma lihan syömisestä, ja epävarmuutta vahvisti entisestään hänen ensimmäisen lapsensa syntymä, koska isänä hänen tulisi tehdä ratkaisuja poikansa puolesta. Kirjassa henkilökohtainen näkökulma yhdistyy laajempaan argumenttiin kasvissyönnin puolesta.


title: Steve Beshear

text: Steven Lynn ”Steve” Beshear (s. 21. syyskuuta 1944) on yhdysvaltalainen demokraattisen puolueen poliitikko. Hän on toiminut Kentuckyn osavaltion kuvernöörinä vuodesta 2007 lähtien. Ennen sitä Beshear toimi Kentuckyn oikeusministerinä ja varakuvernöörinä. Beshear on valmistunut Kentuckyn yliopistosta lakimieheksi.


title: Philip Jones (klimatologi)

text: Philip D. Jones (s. 1952 Surrey, Iso-Britannia) on brittiläinen klimatologi. Hän johtaa Norwichissä sijaitsevaa Itä-Anglian yliopiston ilmastotutkimusta tekevää Climatic Research Unitia ja toimii yliopiston ympäristötieteiden laitoksella professorina. Hän valmistui tohtoriksi 1973 Newcastle-upon-Tynen yliopiston ympäristötekniikan osastolta ja on saanut useita tunnustuksia työstään ilmastotutkimuksen alalla.


title: Philip Jones (klimatologi)

text: Hänen tunnettuja tutkimuksiaan ovat muiden ohella yhdessä yhdysvaltalaisen Michael E. Mannin kanssa julkaistut "Maapallon pintalämpötilat viimeisten 2000 vuoden aikana" ("Global surface temperatures over the past two millennia", 2003) ja "Ilmasto viimeisten 1000 vuoden aikana" ("Climate over past millennia", 2004).


title: Edie McClurg

text: Edie McClurg (s. 23. heinäkuuta 1951 Kansas City, Missouri) on yhdysvaltalainen näyttelijä. Hän aloitti uransa vuonna 1976 Brian De Palman kauhuelokuvassa "Carrie".


title: Suomihiphoppia Vol. 4

text: Suomihiphoppia Vol. 4 on Warnerin Suomihiphoppia-levysarjan neljäs osa, joka julkaistiin vuonna 2004. Kappale ”Valtakunnan vihatuimmat” julkaistiin ensimmäistä kertaa tällä kokoelmalla.


title: Kielletty ikkuna

text: Kielletty ikkuna () on mustavalkoinen yhdysvaltalainen elokuva vuodelta 1961. Sen pääosassa nähtiin Paul Anka nuorena. Hän esittää Craigia, jonka isä on itsesäälissä kieriskelevä juoppo, joka jää työttömäksi, ja äiti kyllästynyt nykyiseen elämäänsä. Craig kiertelee öisin ja yrittää kurkkia sisään naapurien ikkunoista.


title: Pamela Franklin

text: Pamela Franklin (s. 4. helmikuuta 1950) on brittiläinen näyttelijä, joka esiintyi elokuvissa vuosina 1961–1976.


title: Pamela Franklin

text: Franklin syntyi Yokohamassa Japanissa ja kasvoi Kaukoidässä, jossa hänen isänsä kävi kauppaa. Hänet lähetettiin Elmhurst Schooliin Englantiin. Hän teki elokuvadebyyttinsä 11-vuotiaana elokuvassa "Kauhujen linna" vuonna 1961, ja televisiodebyyttinsä Wonderful World of Disneyssä. Hän sai paljon kriittistä palautetta esiintymisestään elokuvassa "Kuolema kulkee talossa" vuonna 1965.


title: Pamela Franklin

text: Hänen ensimmäinen aikuisroolinsa oli kidnappauksen uhri elokuvassa "Yö ilman armoa". Luultavasti hänen parhaiten tunnetuin roolinsa oli "Sandyna" elokuvassa "Miss Jean Brodien parhaat vuodet".


title: Pamela Franklin

text: Aikuisena hän alkoi keskittyä kauhuelokuviin sen jälkeen, kun oli esiintynyt trillerissä "Paholaisen talo". Hänen viimeinen elokuvaroolinsa oli elokuvassa "Rottien kosto", vaikka hän esiintyikin televisiossa vuoteen 1981 asti.


title: Pamela Franklin

text: Hän meni naimisiin näyttelijä Harvey Jasonin kanssa vuonna 1971, ja he asuvat Hollywoodissa kahden lapsensa kanssa.


title: Suomihiphoppia Vol. 5

text: Suomihiphoppia Vol. 5 on Warnerin Suomihiphoppia-levysarjan viides osa, joka julkaistiin 24. syyskuuta 2008, jolloin edellisestä Suomihiphoppia-levyn julkaisusta oli kulunut noin neljä vuotta. Kappale "Parempaa kangasta" julkaistiin ensimmäistä kertaa tällä kokoelmalla.


title: Gormogon

text: Gormogon on fiktiivinen hahmo FOX-kanavan televisiosarjassa "Bones".


title: Gormogon

text: Gormogon esiteltiin kannibalistisena sarjamurhaajana "Bones"in kolmannen kauden ensimmäisessä jaksossa, ""Kallonheittoa"" ja esiintyi Jeffersonian tutkijoille luista löydettyjen hampaanjälkien muodossa. Ensimmäisen kerran Gormogon esiintyi jaksossa ""Pariloitu arkkipiispa"" (jakso 8). Gormogonin entinen mestari, Arthur Graves esiintyi aikaisemmin samassa jaksossa ja tämän entinen kätyri, Jason Harkness jo kauden ensimmäisessä jaksossa. Ennen kauden viimeistä jaksoa, ""Sydän karrella"" katsojat ja fanit spekuloivat, että olivat jo aikaisemmin nähneet Gormogonin ja epäilivät tämän olevan ehkäpä tri Lance Sweets.


title: Gormogon

text: Uskoa vahvisti sarjan tuottajan, Hart Hansonin antama haastattelu, jossa hän mainitsi Gormogonin tai tämän kätyrin olevan joku johon fanit ovat kiintyneet. Kauden viimeisessä jaksossa haastattelu vahvistui todeksi kun tri Temperance Brennan saa selville tri Zack Addyn valehdelleen aikaisemmista päätöksistään, jonka ansiosta tri Brennan ja agentti Seeley Booth tajuavat Zackin olevan kätyri. Tiimi saa lopulta Gormogonin kiinni Zackilta saatujen tietojen avulla ja Booth tappaa Gormogonin kotonaan; hänelle ei ole kuitenkaan annettu oikeaa nimeä, ja häntä on kuvattu "ei keneksikään".


title: Gormogon

text: Uhreihin jääneet hiukkaset johtivat tri Temperance Brennanin ja Seeley Boothin vanhan pankin holviin, he löysivät gobeliineja, maalauksia, kirjoja ja muita mysteerisiin tapoihin ja perinteisiin liittyviä viittauksia, mm. Kabbalaan, Vapaamuurareihin ja gnostilaisuuteen viittaavia esineitä. Holvin avaintekijä oli hopeinen luuranko "lesken poika" asennossa, joka tunnetaan antiikin kreikassa yhtenä uhrauksena. Hopealuurangot osat oli korvattu oikeilla luilla, joista löytyi kahden eri ihmisen hampaanjälkiä. Jäljet viittasivat vahvasti rituaaliseen kannibalismiin. Holvista löytyi myös gobeliini, jonka kuvio vastaa erityisiä sijainteja Washington, D.C.:ssä ja erilaisia arkkityyppejä ilmaisevia Tarot-kortteja (mm. muusikko ja pappi). Kartasta löytyy kaavamainen kuvio Gormogonin aktiviteeteistä, mukaan lukien geografisen ruumiin ja vanhemman ruumiin sijainnit, Gormogonin vanhan mestarin asuinpaikka ja muita arkkityyppejä joita koostettiin uhrien luiden avulla.


title: Gormogon

text: Gormogonit olivat anti-vapaamuurareita 1800-luvulla. Heidät mainitaan aikakauden hajanaisissa kirjoituksissa ja heidän kanssaan seurustelua voitiin käyttää poliittisena aseena vapaamuurareiden ollessa sekaantuneena vapaamuurareiden ideoiden torjuntaan. Sarjassa nimellä on kuitenkin itsessään merkitystä Jack Hodginsin lainatessa sitä viittaamaan murhaajaan tämän salaseuroja ja veljellisiä yhteisöjä kohtaan osoittaman kunnioituksen ja ilmeisen halveksunnan vuoksi.


title: Gormogon

text: Kaksi luurankopatsasta löydettiin, joista toisen muodosti Arthur Graves ja nykyinen Gormogon ja toisen Jason Harkness sekä nykyinen Gormogon. Aikaisempi oli tehty kokonaan luusta, jälkimmäisen taas olleen tehty lähes kokonaan hopeasta. Kaikkia ruumiita ei kuitenkaan tunnistettu, mutta vähintään yksi luu jokaiseen patsaaseen lisättiin, koska sillä oli jotain merkitystä sen omistajalle. Kolme alla nimettyä uhria menettivät kaikki isänsä ollessaan nuoria, tehden heistä "lesken poikia" ja täten symbolisia Gormogonin uhreja. Kaikki ottivat osaa myös Anatolian maakuntaan, Turkkiin tehdylle retkelle ja assosioivat Kolumbuksen ritareiden kanssa.


title: Kolangiitti

text: Kolangiitti on sappitietulehdus. Akuutin tulehduksen voi aiheuttaa bakteeri-infektio, joka länsimaissa liittyy tyypillisimmin koledokolitiaasiin, mutta joka voi liittyä myös esimerkiksi kasvaimeen. Primaarinen sklerosoiva kolangiitti on lopulta maksakirroosiin johtava krooninen sappitietulehdus, joka yleensä liittyy haavaiseen paksusuolentulehdukseen tai Crohnin tautiin.


title: Kolangiitti

text: Sappitietulehdus voi aiheuttaa muun muassa kipua, kuumetta ja ikterusta eli keltaisuutta. Sairaus voi olla tappava. Aiemmin kuolema oli jokseenkin varma seuraus, mutta nykyisin ennuste on parantunut paljon. Ennustetta heikentäviä tekijöitä saattavat olla esimerkiksi kirroosi, munuaisten vajaatoiminta, maksapaise ja hypotensio.


title: Kolangiitti

text: Tila, jossa maksa ja sappitiet ovat tulehtuneina, on nimeltään kolangiohepatiitti. Niin sanottua orientaalista kolangiohepatiittia tavataan endeemisenä Kaakkois-Aasiassa.


title: Tero Toivola

text: Tero Toivola (s. 22. heinäkuuta 1968 Tampere) on suomalainen jääkiekkotuomari ja entinen jääkiekkoilija. Toivola pelasi laitahyökkääjänä 193 ottelua jääkiekon SM-liigassa, jossa edusti kasvattajaseuraansa Tapparaa, KooKoota ja SaiPaa.


title: Tero Toivola

text: Toivola aloitti uransa Tapparassa. Hän pelasi 1989-lopun lopulla myös edelleen Tapparassa pelaavan Janne Ojasen ketjukaverina. Toivola pelasi alle 20-vuotiaiden MM-kilpailuissa 1988, jolloin voitti pronssia. Hän pelasi myös alle 18-vuotiaiden EM-kisoissa 1986, jolloin voitti EM-kultaa ja kisojen pistepörssin sekä valittiin tähdistökentälliseen. Washington Capitals varasi Toivolan yhdeksännellä kierroksella vuonna , muttei Toivola ikinä pelannut NHL:ssä.


title: Tero Toivola

text:
Vuonna 1989 Toivola siirtyi kouvolalaiseen KooKooseen ja kauden 1990–1991 hän pelasi SaiPassa. Toivola palasi Tapparaan kaudeksi 1991–1992. Hän pelasi kauden 1992–1993 TuTossa ja palasi taas kaudeksi 1993–1994 Tapparaan. Vuoden 1994 jälkeen Toivola ei pelannut enää pääsarjoissa vaan hän pelasi Suomen (mm. SaiPa, SaPKo, KiePo), Ruotsin ja Saksan alasarjoissa kevääseen 2000 asti, kunnes lopetti uransa.
Toivola on ollut tuomarina SM-liigassa kaudesta 2002–2003 lähtien, mutta vasta 21. marraskuuta 2009 Toivola sai tuomita ensimmäisen kerran kasvattajaseuransa Tapparan ottelussa. Aikaisemmin hän ei saanut tuomita Tapparan otteluita.


title: Tero Toivola

text: Toivola oli päätuomarina Jussi Leppäsen kanssa Pelicans-HIFK-ottelussa 26.11.2011, jolloin tehtiin SM-liigan yhden ottelun jäähyennätys, 465 minuuttia.


title: Suomihiphoppia Vol. 6

text: Suomihiphoppia Vol. 6 on Warnerin Suomihiphoppia-levysarjan kuudes ja viimeisin osa, joka julkaistiin 19. elokuuta 2009. Kappaleet "Kaikki hyvin", "Jos vain herään" ja "Vapaa" julkaistiin ensimmäistä kertaa tällä kokoelmalla.


title: Huey Lewis

text: Huey Lewis (s. 5. heinäkuuta 1950) on yhdysvaltalainen muusikko, lauluntekijä ja näyttelijä, joka tunnetaan erityisesti yhtyeestään Huey Lewis and the News, jossa hän soittaa huuliharppua ja toimii laulajana. Lewis on soittanut myös muissa yhtyeissä.


title: Huey Lewis

text: Lewis on esiintynyt monissa elokuvissa. Ensimmäinen tällainen oli cameorooli elokuvassa "Paluu tulevaisuuteen", jossa hän esiintyi tuomarina Hill Valley High Schoolin yhtyeiden koe-esiintymisissä. Elokuvassa kuultiin kaksi Huey Lewis and the Newsin tekemää kappaletta, "The Power of Love" ja "Back in Time".


title: Nenäverenvuoto

text: Nenäverenvuoto eli epistaksis on peräisin limakalvon rikkoutumisesta nenässä. Vuotokohta voi olla yksittäinen verisuoni tai laaja-alainen verestys. Limakalvon rikkoutumisen syitä voivat olla niistäminen, aivastaminen, nenän kaivaminen tai nenään kohdistunut fyysinen isku. Vuotokohta on yleensä laskimopunoksessa, joka on nenän väliseinän etuosassa.


title: Nenäverenvuoto

text: Nenäverenvuoto on usein helposti tyrehdytettävissä kotikonstein puristamalla nenänvarren luiden alta joitakin minuutteja. Tyrehdyttämistä voi edistää pitämällä jäätä suussa tai niskan päällä. Tyrehdyttämisyrityksistä huolimatta jatkuva nenäverenvuoto vaatii lääkärin hoitoa.


title: Niin kaunis on maa (albumi)

text: Niin kaunis on maa on Kari Rydmanin vuonna 1976 ilmestynyt esikoisalbumi, joka sisältää lauluja vuosilta 1963–1971. Albumin julkaisi Love Records ja sen tuottivat Rydman ja M. A. Numminen. Sävellykset ja sovitukset ovat Rydmanin, samoin sanoitukset kappaleissa ”Kaunein uni” (1963), ”Kanttorin jenkka” (1963), ”Elämä on kaunis” (1965), ”Lachrymosa” (1965), ”Abrakadabra” (1966), ”Chaconne” (1966) ja ”Niin kaunis on maa” (1971).


title: Niin kaunis on maa (albumi)

text: ”Kaunein uni”, josta Anki Lindqvist ja Aulikki Oksanen olivat tehneet omat levytyksensä jo vuonna 1966, on nuoren tytön rakkauslaulu. ”Elämä on kaunis” on Rydmanin mukaan ”runo, joka Larin-Kyöstiltä jäi kirjoittamatta, laulu jota Merikanto ei tehnyt eikä Tapsa Rautavaara laulanut, niinpä minun piti se tehdä vuonna -65”. ”Kanttorin jenkka” on parodia Johann Sebastian Bachin 3. brandenburgilaisen konserton teemasta. Rydman kertoo tehneensä sen erästä illanviettoa varten jo vuonna 1963, mutta kirjailija Hannu Salamaa vastaan "Juhannustanssit"-romaanin vuoksi nostetun jumalanpilkkaoikeudenkäynnin vuoksi sitä ei uskallettu silloin julkaista. Albumin nimikappaleen ”Niin kaunis on maa” Rydman teki suojatiellä kuolleen pienen oppilaansa muistoksi. Tämän nuoremmat koulutoverit ovat mukana laulun kertosäkeen lapsikuorossa. ”Lachrymosa” oli Rydmanin kannanotto Vietnamin sotaan, joka tuli television välityksellä olohuoneisiin niin Yhdysvalloissa kuin muuallakin maailmassa.


title: Haapajärven Pesä-Kiilat

text: Vuoden tulokas:


title: Andy Sugden

text: Andrew "Andy" Sugden (ent. Hopwood) on kuvitteellinen henkilö saippuasarja Emmerdalessa. Häntä esittää Kelvin Fletcher.


title: Andy Sugden

text: Kun kymmenvuotias Andy Hopwood saapui Emmerdaleen, kauhea lapsuus oli jättänyt jälkensä häneen. Hänen onnensa kuitenkin kääntyi kun Sugdenin perhe otti hänet sijaislapseksi. Hänellä kesti kauan aikaa sopeutua perheeseen, ja juuri kun hän alkoi tuntea olonsa hyväksytyksi, hänen vankilassa ollut isänsä Billy saapui Emmerdaleen. Andy muuttikin takaisin isänsä luo rähjäiseen asuntovaunuun.


title: Andy Sugden

text: Billy alkoi kuitenkin suistua vanhoille tavoilleen - varasteluun. Billyn rikospuuska päättyi tragediaan kun hän aseellisesti ryösti kylän postitoimiston joulupäivänä 1998 (UK). Tapaus johti Vic Windsorin kuolemaan ja Windsorien perheen suureen suruun. Andy oli tapahtumista hyvin järkyttynyt, ja muutti takaisin Sugdeneille.


title: Andy Sugden

text: Jack ja Sarah Sugdenin avioliitto oli särkymäisillään ja vaikka he adoptoivat Andyn, avioliitto päättyi eroon Sarahin ja Richie Carterin suhteen tullessa yleiseen tietoon. Raivostunut Jack kielsi Sarahia tapaamasta lapsia, aiheuttaen Andylle ahdistusta jota Jackin rahahuolet pahensivat. Kun Andy kuuli Jackin toivovan jonkin syttyvän tuleen että he saisivat vakuutusrahoja, Andy sytytti heinäladon tuleen.


title: Andy Sugden

text: Sarah ja Richie olivat sisällä heinäladossa keskustelemassa tulevaisuudestaan. Sarah kuoli mutta Richie pääsi pois ladosta ja syytti Jackia murhasta. Hän kuitenkin perui syytteensä tajutessaan että Andy oli syyllinen, ei Jack.


title: Andy Sugden

text: Andyn ensimmäinen tyttöystävä oli luokkatoveri Katie Addyman. Andy ei kuitenkaan tiennyt, että hänen adoptioveljensä Robert Sugden tiesi Andyn olevan syyllinen Sarahin kuolemaan. Robert vannoi kostavansa tämän, varsinkin kun Andy kiusasi Robertia siitä ettei hänellä ollut tyttöystävää.


title: Andy Sugden

text: Andyn ja Katien suhde muuttui nopeasti vakavaksi, ja Katien isä Brian vaati heidän lopettavan suhteensa. Andy ja Katie tapailivat salaa ja tulivat siihen tulokseen, että jos heillä olisi vauva, he saisivat olla yhdessä. Katie tulikin raskaaksi ja he olivat onnellisia, mutta alkuhuuman laannuttua Andy ehdotti abortin tekemistä. Katie loukkaantui ja muutti äitinsä luo asumaan. He kuitenkin sopivat pian ja Katie muutti takaisin isänsä luo. Pian he muuttivat tyhjilleen jääneelle Butlerin tilalle vuokralle ja he olivatkin tyytyväisiä elämäänsä, kunnes Katie sai keskenmenon. He kuitenkin pysyivät yhdessä ja alkoivat suunnitella häitä.


title: Andy Sugden

text: Katie oli kuitenkin kyllästynyt elämäänsä tilalla. Hän ja Robert Sugden tulivat läheisemmiksi ja aloittivatkin salasuhteen. Andy ei auttanut asiaa vuokraamalla huoneen tilalta Robertille ja tämän tyttöystävälle Donnalle. Heidän suhteensa jatkui huolimatta siitä, että Andyn velipuoli Daz sai tietää suhteesta. Daz kertoi Andylle, mutta Robert ja Katie kielsivät asian. Andy luuli Dazin valehtelevan ja käski Dazin muuttaa pois. Katie huomasi tehneensä virheen naidessaan Andyn ja hän tunnusti suhteensa Robertiin.


title: Andy Sugden

text: Andy meni petoksesta suunniltaan ja haki haulikon ja alkoi ammuskella kotonaan. Hän aikoi lopuksi ampua myös itsensä, mutta Jack sai puhuttua miehen järkiinsä. Sen jälkeen Andy päätti mennä ampumaan Robertin tämän asuntovaunulle, mutta osuikin vahingossa Jackiin. Jack toipui täysin, mutta ei halunnut olla enää missään tekemisissä Andyn kanssa. Andy palasi velipuolensa Dazin kanssa Butlerin tilalle ja otti sukunsa kanssa riitaantuneen Cain Dinglen asumaan kanssaan. Myöhemmin myös Cainin tytär Debbie muutti tilalle asumaan.


title: Andy Sugden

text: Nuori Debbie alkoi flirttailla Andylle aina Cainin ollessa poissa kotoa. Andy oli imarreltu saamastaan huomiosta ja he alkoivatkin seurustella salassa. He luulivat olevansa rakastuneita, mutta kun Dinglen perhe teki selväksi mitä mieltä he olivat alaikäisen tytön ja aikuisen miehen seurustelusta, Andy tuli toisiin ajatuksiin. Cain käski Andyn pitää näppinsä erossa Debbiestä, tai hän houkuttelisi Dazin rikoksen poluille. Andy päätyi suojelemaan veljeään ja Cain ja Debbie muuttivat takaisin Toivonlähteen tupaan muiden Dinglejen kanssa.


title: Andy Sugden

text: Andy oli vapailla markkinoilla kunnes hän tapasi Libby Charlesin. Juuri kun heidän seurustelustaan oli tulossa vakavaa, Andy sai tietää että Debbie oli synnyttänyt Andyn lapsen. Järkytyksestä huolimatta Andy rakasti isänä olemista ja teki sovinnon Debbien kanssa. Sopu ei kuitenkaan säilynyt kauan, eikä Cainkaan pitänyt uuden sovun löytymisestä, ja Andy joutui tyytymään vain vierailuaikoihin saadakseen nähdä tytärtään. Debbie ei kuitenkaan pitänyt uudesta roolistaan äitinä ja huomatessaan että Robertkin halusi hänet vain koska hänellä oli Andyn tytär, hän ei enää jaksanut.


title: Andy Sugden

text: Kun Dinglen ja Sugdenin perhe kokoontuivat Sarahin kastejuhlaa varten, Debbie antoi vauvansa omalle kasvattiäidilleen Emily Kirkille, joka otti vauvan mukaansa ja lähti kylästä. Kun Andy tajusi mitä Debbie oli tehnyt, hän meni suunniltaan. Hän ja Jack lähtivät Emilyn perään mutta eivät saaneet häntä kiinni.


title: Andy Sugden

text: Andy hätääntyi kuullessaan Katien joutuneen auto-onnettomuuteen ja riensi sairaalaan katsomaan tätä. Katie oli koomassa ja Katien isä, joka oli ollut myös autossa, oli kuollut. Katie toipui onnettomuudesta täysin ja Andy ja Katie, jotka olivat edelleen naimisissa, huomasivat edelleen välittävän toisistaan ja tekivät sovinnon. Jack ja Diane olivat ihmetyksissään, mutta Daz ei voinut hyväksyä asiaa. Hän yrittikin saada Andyn muuttamaan mieltään ja epäonnistuttuaan hän muutti pois tilalta Jackin ja Dianen luo. Vähän ajan päästä Daz kuitenkin muutti takaisin Butlerin tilalle, mutta teki kaikkensa tuhotakseen Andyn ja Katien onnen. Daz oli vakuuttunut, että Katie pettäisi Andyä taas ja suuteli Katieta todistaakseen sen. Katie ei ajatellut asian tulevan esille ja he sopivat etteivät kumpikaan kertoisi asiasta Andylle. Sitten Dazin äiti Denise Eden ilmaantui kylään ja pyysi Dazia muuttamaan takaisin asumaan hänen kanssaan, vannoen että oli muuttunut, Daz suostui pyyntöön koska ei tullut toimeen Katien kanssa. Andy ei ollut muutosta iloissaan, mutta ei voinut luopua Katiesta Dazin vuoksi.


title: Andy Sugden

text: Jo Stiles oli muuttanut Butlerin tilalle alivuokralaiseksi jäätyään asunnottomaksi kun Jean, Dawnin äiti, heitti hänet ulos maksamattomien vuokrien takia. Jo nautti Andylle flirttailusta varsinkin kun hän huomasi kuinka se vaivasi Katieta. Andy ei kuitenkaan aluksi ottanut flirttailuja edes tosissaan.


title: Andy Sugden

text: Andy tuli pian vainoharhaiseksi ja luuli että Katie pettää häntä Jamie Hopen kanssa. Kuin kostoksi hän vastasi Jon flirttailuun ja he päätyivätkin samaan sänkyyn. Suhde ei kestänyt kauan sillä Andy käytti Jota vain hyväkseen tasatakseen puntit Katien Robert-seikkailun jälkeen. Jo oli kuitenkin ehtinyt jo rakastua Andyyn ja manipuloi ja juonitteli asiat niin, että Andy ei voinut käskeä Jota muuttamaan pois, vaikka olisi halunnutkin.


title: Andy Sugden

text: Daz oli palannut takaisin kylään ja näki Andyn ja Jon heinäladossa kuhertelemassa. Hän kertoi asiasta Andylle ja Andy vannotti tätä olemaan kertomatta Katielle. Daz kertoi asiasta kuitenkin Jackille ja Dianelle, jotka tekivät myös kaikkensa saadakseen Jon lähtemään Butlerin tilalta.


title: Andy Sugden

text: Marraskuussa 2008 (Britanniassa lokakuussa 2006) Daz löysi tilan pihalta pikku Sarahin ja joitain hänen tavaroitaan, muun muassa kirjan, jossa oli valokuvia ja ohjeita mistä Sarah pitää ja ei pidä. Andy ei halunnut kenenkään muun tietävän Sarahin paluusta ja vannottikin Dazia, Jota ja Katieta pysymään hiljaa, peläten että Dinglet kuulevat ja haluavat Sarahin itselleen. Daz kuitenkin kertoi Jackille ja Dianelle, ja Katie uudelle liikekumppanilleen Perdylle.


title: Metsäenergia

text: Metsäenergialla tarkoitetaan kaikkea puuperäistä metsästä saatavaa energiaa. Lämpö- ja voimalaitokset käyttivät energiantuotantoon kiinteitä puupolttoaineita vuonna 2008 kaikkiaan 14,3 miljoonaa kuutiometriä. Puupolttoaineiden energiansisältö oli 27 TWh. Metsähakkeen osuus määrästä oli kaikkiaan 4,0 milj. m³Loput puupolttoaineista poltettiin metsäteollisuuden yhteydessä syntyneistä kiinteistä ja nestemäisistä puupohjaisista jätejakeista.


title: FC Timișoara

text: Fotbal Club Timișoara on jalkapalloseura Timișoaran kaupungista Romaniasta. Seuran joukkue pelaa Romanian toiseksi korkeimmalla sarjatasolla Liga II:ssa.


title: FC Timișoara

text: Nykyisen seuran historia alkaa vuodesta 2002, mutta sen edeltäjä Politehnica Timișoara perustettiin jo vuonna 1921 ja on kaksinkertainen Romanian cupin mestari.


title: FC Timișoara

text: Politehnica perustettiin vuonna 1921 Timișoaran polyteknillisen yliopiston seuraksi, ja sen perustajiin kuului muun muassa yliopiston rehtori, matemaatikko Traian Lalescu. Toiseen maailmansotaan asti Politehnica oli yhteensä kymmenen Romanian-mestaruutta voittaneiden paikallisvastustajiensa Ripensian ja Chinezulin varjossa, mutta sodan jälkeen se nousi kaupungin johtavaksi seuraksi. Romanian korkeimmalla sarjatasolla Divizia A:ssa seura pelasi ensimmäistä kertaa kaudella 1948–1949. Seura tunnettiin myös nimillä CSU ja Știință (), kunnes nimi Politehnica palasi käyttöön vuonna 1966.


title: FC Timișoara

text: Politehnica ei saavuttanut sarjassa Ripensian ja Chinezulin kaltaista menestystä, mutta ylsi Romanian cupin loppuotteluun yhteensä kuudesti ja voittoon vuosina 1958 ja 1980. Sarjassa paras sijoitus oli kolmas kausilla 1950, 1956, 1957–1958, 1962–1963 ja 1977–1978, mutta seura teki myös useita lyhyitä visiittejä toiseksi korkeimmalle sarjatasolle Divizia B:hen. 1970- ja 1980-lukujen vaihteessa ja 1990-luvun alussa seura pelasi myös UEFA-cupissa ja Cup-voittajien cupissa, missä se onnistui pudottamaan muun muassa Celticin kaudella 1978–1979 ja Atlético Madridin kaudella 1990–1991.


title: FC Timișoara

text: 2000-luvulla Timişoaran jalkapallon tila on ollut sekava. Politehnica putosi toiseksi korkeimmalle sarjatasolle kaudeksi 1997–1998, eikä onnistunut nousemaan ylös, vaan putosi edelleen kolmanneksi korkeimmalle sarjatasolle kaudeksi 2002–2003. Seuran tuolloinen italialaisomistaja Claudio Zambon ajautui erimielisyyksiin paikallisvaikuttajien kanssa ja siirsi seuran yli 500 kilometrin päähän maan pääkaupungin Bukarestin lähistölle, missä se jatkoi toimintaansa alemmilla sarjatasoilla vanhalla nimellään.


title: FC Timișoara

text: Samaan aikaan omalla pelaajaurallaan muun muassa kreikkalaisessa AEK:ssa pelanneen Anton Doboșin johtama AEK Bukarest (aikaisemmin Fulgerul Bragadiru), joka oli juuri noussut korkeimmalle sarjatasolle kaudeksi 2002–2003, muutti Timișoaraan, jossa se sai taakseen useita kausia ilman korkeimman sarjatason joukkuetta olleen kaupungin ja kannattajien tuen. Doboșin seura vaihtoi nimekseen Politehnica AEK Timișoara, omaksui aikaisemman Politehnican värit ja samankaltaisen tunnuksen sekä pelasi kotiottelunsa myös aikaisemman seuran kotina toimineella Dan Păltinișanu -stadionilla. Tammikuussa 2005 Politehnica AEK Timișoara sai tukijakseen Marian Iancun johtaman Balkan Petroleum -öljy-yhtiön, pudotti AEK-kirjainyhdistelmän nimestään ja alkoi käyttää myös vanhan seuran historiaa ja saavutuksia omanaan. Tätä seurasi lukuisat kiistat Zambonin ja timișoaralaisten välillä, ja lopulta vuonna 2008 urheilun kansainvälinen vetoomustuomioistuin TAS–CAS määräsi seuran muuttamaan nimensä ja värinsä. Kaudesta 2008–2009 alkaen seura on tunnettu nimellä FC Timișoara.


title: FC Timișoara

text: Kulisseissa tapahtuneesta kuohunnasta huolimatta uusi timișoaralaisjoukkue menestyi pelikentillä. Kaudella 2007–2008 joukkue ylsi Liga I:ksi nimensä muuttaneessa sarjassa UEFA-cupin paikkaan oikeuttaneeseen kuudenteen sijaan, ja kaudella 2008–2009 Timișoara sijoittui toiseksi, minkä myötä se pääsi osallistumaan Mestarien liigan karsintoihin. Mestarien liigassa se hävisi play-off-kierroksella Stuttgartille, mutta jatkoi kansainvälisiä pelejä UEFA-cupin korvanneen uuden Eurooppa-liigan lohkovaiheessa. Kaudella 2010–2011 Timișoara sijoittui sarjassa jälleen toiseksi, mutta ei saanut talousepäselvyyksien vuoksi seuraavaksi kaudeksi Liga I:een tai kansainvälisiin kilpailuihin osallistumiseen vaadittavaa lisenssiä ja pudotettiin toiseksi korkeimmalle sarjatasolle Liga II:een.


title: Juan Bautista Alberdi

text: Juan Bautista Alberdi (29. elokuuta 1810 San Miguel de Tucumán - 19. kesäkuuta 1884 Pariisi) oli argentiinalainen poliittinen teoreetikko ja diplomaatti. Vaikkakin hän eli suurimman osan elämästään maanpaossa Montevideossa ja Chilessä, hän oli yksi Argentiinan merkittävimmistä liberaaleista elinaikanaan.


title: Juan Bautista Alberdi

text: Juan Bautista Alberdi syntyi San Miguel de Tucumánissa, Tucumánin provinssin pääkaupungissa Argentiinassa, samana vuonna kuin Toukokuun vallankumous, Argentiinan irtautumisen alku emämaastaan Espanjasta, alkoi. Hänen isänsä, Salvador Alberdi, oli espanjalainen kauppias; hänen äitinsä, Josefa Aráoz y Balderrama, oli syntyisin espanjalaista alkuperää olevasta argentiinalaisesta perheestä. Hän kuoli Juan Bautistan synnytyksen seurauksena.


title: Juan Bautista Alberdi

text: Alberdin perhe tuki Argentiinan vallankumousta alusta asti. Hänen isänsä oli läheinen Belgranolle, tärkeälle vallankumoukselliselle, jolla oli ratkaiseva merkitys nuoren Alberdin elämälle ja työlle.


title: Juan Bautista Alberdi

text: Juan Bautista Alberdi muutti nuorena Buenos Airesiin, missä hän opiskeli "Colegio de Ciencias Morales"issa ( yhteiskuntatieteiden toisen asteen koulu). Mutta vuonna 1824, johtuen rakkaudestaan musiikkiin, hän lyhyesti ja hätiköidysti jätti opintonsa. Hän aloitti pian opintonsa uudestaan, tullakseen lakimieheksi. Hän jatkoi opintojaan Córdobassa ja vuonna 1840 sai ne päätökseen Montevideossa.


title: Juan Bautista Alberdi

text: Johtuen kuulumisestaan Argentiinan "Sukupolvi '37":ään, ryhmään nuoria ja liberaaleja intellektuelleja, jotka olivat saaneet vahvoja vaikutteita valistuksesta ja liberaaleista aatteista (näihin nuoriin miehiin kuuluivat muun muassa myös Esteban Echeverría ja Domingo Faustino Sarmiento), ja hänen kieltäytymisestään vannoa uskollisuutta federaalihallinnon pelätylle caudillolle Juan Manuel de Rosasille, jota vastaan hän kirjoitti useita kirjoja, Alberdi vuonna 1838 lähti Argentiinasta aloittaakseen vapaaehtoisen maanpakonsa: aluksi Montevideossa; sitten Euroopassa; ja lopuksi Chilessä. Hän palasi Argentiinaan vasta Justo José de Urquizan voitettua federalistien joukot ratkaisevassa Caserosin taistelussa vuonna 1852.


title: Juan Bautista Alberdi

text: Kun oli päätetty kirjoittaa Argentiinan perustuslaki, Alberdi lähetti kopiot kirjoittamistaan papereista, otsikolla "Perustat ja lähtökohdat Argentiinan tasavallan poliittiselle organisoitumiselle", Perustuslailliselle kokoukselle. Monet siinä olleista ehdotuksista liitettiin Argentiinan vuoden 1853 perustuslakiin.


title: Juan Bautista Alberdi

text: Uuden hallinnon aikana Alberdi sai diplomaattisia tehtäviä Euroopasta, jotka keskeytyivät Argentiinan tasavallan uudelleenorganisoitumisen seurauksena vuonna 1862. Hän jälleenpalasi Argentiinaan vuonna 1878, mutta Bartolomé Mitren vahva epäsuosio sai Alberdin lähtemään Ranskaan, jossa hän 73-vuotiaana kuoli 19. heinäkuuta 1884, Pariisin lähiössä. Hänen ruumiinsa kuljetettiin Argentiinaan ja haudattiin La Recoletan hautausmaalle Buenos Airesissa.


title: Charles King (näyttelijä)

text: Charles Lafayette King nuorempi (21. helmikuuta 1895 Hillsboro, Texas – 7. toukokuuta 1957 Hollywood, Kalifornia) oli yhdysvaltalainen näyttelijä. Hän esiintyi kaikkiaan sadoissa elokuvissa 1910-luvulta 1950-luvulle. Hänellä oli vaimo ja kolme lasta. Hän kuoli maksakirroosiin.


title: Charles King

text: Charles King voi viitata useisiin henkilöihin:


title: Klaus Patau

text: Klaus Patau (1908–1975) oli saksalaisamerikkalainen geneetikko, joka kuvasi vuonna 1960 Pataun oireyhtymän eli kolmannentoista kromosomiparin trisomian. Patau työskenteli Wisconsinin yliopistolla Madisonissa, kuten myös suomalainen vaimonsa Eeva Therman-Patau (1916–2004).


title: Klaus Patau

text: Thomas Bartholin oli kuvannut oireiston jo vuonna 1656, ja 13. kromosomiparin trisomiaa nimitetäänkin myös Bartholin-Pataun oireyhtymäksi.


title: Ai Iijima

text: Ai Iijima (; 31. lokakuuta 1972 – joulukuu 2008) oli japanilainen pornonäyttelijä. Hänen vuonna 2001 julkaisemansa muistelmateos sai osakseen laajaa huomiota. Siinä Iijima kertoo rankoista elämänkokemuksistaan, kuten raiskatuksi joutumisesta varhaisella teini-iällä sekä abortista. Kirjan pohjalta tehtiin televisiosarja ja elokuva.


title: Ai Iijima

text: Iijima debytoi aikuisviihdenäyttelijänä vuonna 1992 ja esiintyi urallaan kaikkiaan yli sadassa elokuvassa. Myöhemmin hänestä tuli tunnettu televisiokasvo. Hän vetäytyi keväällä 2007 ja löytyi kuolleena kotoaan Tokiosta jouluaattona 2008. Hän oli ollut kuolleena useita päiviä. Hänen kuolinsyykseen vahvistui keuhkokuume. Hän oli kärsinyt munuais- ja muista vaivoista.


title: Viinaa, aineita, naisia 2001–2008

text: Viinaa aineita naisia 2001–2008 on kokoelma helsinkiläisen HC/Grindcore-yhtye Kuoleman kaikista 2000-luvulla tekemistä studiosessioista. Kokoelmalla on 46 kappaletta viidestä eri studiosessiosta ja Helsingin Factoryssä nauhoitettu live.


title: Poikani Jack

text: Poikani Jack (My Boy Jack) on 2007 valmistunut brittiläinen televisiodraama. Se perustuu David Haigin vuonna 1997 julkaisemaan näytelmään "My Boy Jack". Televisiotuotanto kuvattiin elokuussa 2007. Televisioversio ei sisällä näytelmän kolmatta näytöstä.


title: Poikani Jack

text: Tositapahtumiin pohjautuva draama kertoo isänmaallisesta ja militaristisesta brittirunoilija Rudyard Kiplingistä, joka ensimmäisen maailmansodan puhjettua käyttää suhteitaan ja järjestää Jack-pojalleen paikan jalkaväen upseerikoulussa, vaikka poika on huonon näkönsä takia käytännössä palveluskelvoton. 18-vuotias Jack katoaa Loos'n taistelussa, minkä jälkeen Kipling vaimoineen yrittää selvittää hänen kohtalonsa. Draama tutkailee läheisen menettämisen vaikutusta perheen sisäisiin suhteisiin.


title: Poikani Jack

text: Daniel Radcliffe näyttelee kirjailija Kiplingin Jack-poikaa. Kiplingiä esittää Daniel Haig ja äidin osassa nähdään Kim Cattrall.


title: Kotimatka (albumi)

text: Kotimatka on vuonna 2007 julkaistu Kirsi Rannon neljäs albumi. Albumin myötä Kirsi teki comebackin muutaman vuoden hiljaiselon jälkeen. Ranto on sanoittanut levyn kaikki kappaleet sekä säveltänyt niistä 9. Levyn tunnetuin kappale on ensimmäinen singlejulkaisu "Siivet". Toinen single oli "Vierelläin oot vieläkin". Koska albumi on Rannon omaa käsialaa, on se edeltäjiään rauhallisempi ja pehmeämpi.


title: Kotimatka (albumi)

text: Kaikki kappaleet säveltänyt ja sanoittanut Kirsi Ranto, ellei toisin mainittu.


title: Kohtalon kolhuja

text: Kohtalon kolhuja ("The Big White") on vuonna 2005 valmistunut yhdysvaltalainen musta komediaelokuva. Mark Mylodin ohjaus kertoo alaskalaisesta kylästä, jonka rauhan rikkovat niin vakuutuspetos, tunnistamaton ruumis kuin kaksi palkkamurhaajaakin.


title: Kohtalon kolhuja

text: Matkatoimistovirkailija (Williams) löytää ruumiin ja suunnittele petoksen kadonneen veljensä miljoonavakuutuksen toivossa. Miehen ja hänen sekoilevan vaimonsa (Hunter) unelmien tiellä on kuitenkin pyrkyrimäinen vakuutustarkastaja (Ribisi).


title: Lloyd Whitlock

text: Lloyd Whitlock (2. tammikuuta 1891 Springfield, Missouri – 8. tammikuuta 1966 Los Angeles, Kalifornia) oli yhdysvaltalainen näyttelijä. Hän esiintyi lukuisissa elokuvissa 1910-luvulta 1940-luvulle. Elokuvien joukossa ovat Robert N. Bradburyn "West of the Divide" (1934) ja Frank Capran "Mr. Smith lähtee Washingtoniin" (1939).


title: Rudolf Rocker

text: Johann Rudolf Rocker (25. maaliskuuta 1873 Mainz – 19. syyskuuta 1958) oli saksalaissyntyinen anarkosyndikalistikirjailija ja -aktivisti. Rocker oli itseoppinut anarkisti ilman adjektiiveja, joka uskoi että anarkismin eri koulukunnat edustivat ”vain talouden eri järjestelytapoja”, ja että anarkistien ensisijaisin päämäärä oli ”turvata ihmisten henkilökohtainen, sosiaalinen ja yhteiskunnallinen vapaus”. Rocker pakeni Saksasta Hitlerin ja natsien noustua valtaan vuonna 1933, ja noin vuoden kiertelyn jälkeen hän asettui Yhdysvaltoihin loppuiäkseen.


title: Rudolf Rocker

text: Suomen anarkistiliitto suomensi ja julkaisi vuonna 1996 Rockerin teoksen Anarkosyndikalismi – vapaa työväenliike () vuodelta 1938. Rockeria kutsuttiin kirjan esipuheessa ”anarkosyndikalismin tärkeimmäksi teoreetikoksi”.


title: Suomen romanien pukeutuminen

text: Suomalaisten romanien vaatteet ovat suomen romanien käyttämä kansanpuku. Nämä vaatteet ja asusteet ovat hyvin kiinteästi yhteydessä romanikulttuuriin. Moni romani kokee vaatetuksen tärkeäksi osaksi omaa identiteettiään, romaniuttaan ja romanikulttuuria. Romanivaatteiden käyttöä pidetään tärkeänä ja piireistä riippuen sen hylkääminen on henkilön läheisille jopa häpeällistä.


title: Suomen romanien pukeutuminen

text: Suomen romanit on maailmassa ainoa romaniväestö, jolla on näin selkeästi omankaltaisensa pukeutumistapa.


title: Suomen romanien pukeutuminen

text: Vaatetuksen tulee olla peittävää eikä liian tiiviisti istuvaa. Vaatetus noudattaa romanikulttuurin selkeää sukupuolijakoa asemassa ja tehtävissä: housuja käyttävät vain miehet. Vastakkaisen sukupuolen vaatteiden koskettamista pidetään sopimattomana. Vaatetusta koskee myös joukko muita siveyssääntöjä, esimerkiksi housuja kutsutaan vaatteeksi ja paitoja hihoiksi.


title: Suomen romanien pukeutuminen

text: 1800-luvulle saakka suomalaisten romanien pukeutuminen ei juurikaan poikennut muun väestön käyttämästä kansanpuvusta. Romanivaatteiden kokemaan muutokseen oli syynä paitsi elintason koheneminen, myös muodin muuttuminen ja suunnittelunhalu. Vaatteista haluttiin tehdä tyylikkäämpiä ja selkeästi istuvampia, vaikka sekä miesten että naisten vaatteissa väljyys ja peittävyys kuuluvat kaikesta huolimatta asiaan.


title: Suomen romanien pukeutuminen

text: Aluksi miehet pukeutuivat suoriin takkiin, housuihin, lierihattuun ja pitkävartisiin saappaisiin, myöhemmin tämä vaihtui ns. ajurinpukuun, johon kuuluivat valkoinen kauluspaita, koppalakki, nahkatakki, pussihousut ja "jatsarit", eli haitarivarsimalliset pitkät saappaat. Myöhemmin pussihousut vaihdettiin taas suoriin housuihin ja koppalakit jäivät. Saappaiden sijasta alettiin käyttää kävelykenkiä.


title: Suomen romanien pukeutuminen

text: 2000-luvulla lierihatut ja koppalakit ovat kuitenkin taas yleistyneet. Lisäksi käytetään erilaisia lipallisia lakkeja. Pussihousuja ja saappaita käyttävät jotkut vanhat miehet, juhlissa myös muunikäiset.


title: Suomen romanien pukeutuminen

text: Romanityttö alkaa käyttää perinneasua yleensä noin 16-20-vuotiaana. Sitä nuoremmat tytöt pukeutuvat lapsina valtaväestön tavoin ja varttuessaan siirtyvät käyttämään pitkiä kapeita mustia hameita.


title: Suomen romanien pukeutuminen

text: Naisen asun tulee olla siisti, ehjä ja tarpeeksi peittävä. Yleisesti naisen tulee olla huoliteltu ja hiusten tulee olla siistillä kampauksella.


title: Suomen romanien pukeutuminen

text: Perinteiseen romaniasuun kuuluu yhtenä ja näkyvänä osana musta, samettinen, laajahelmainen hame. Romanihameen pääkriteerit ovat siisteys, ehjyys ja peittävyys. Hameen tulee olla ryhdikäs ja pitkä - ei kuitenkaan liian pitkä. Kenkien tulee peittyä. Hameen päällimmäinen kerros on aina pikimustaa, sileäpintaista kultareunasamettia. Sametin alla on yleensä kaksi vuorta, jotka voivat olla ohuita tai paksuja riippuen siitä, onko hame tarkoitettu talvi- vai kesäkäyttöön. Lanteilla pidettävä pönkkä pitää hametta koholla.


title: Suomen romanien pukeutuminen

text: Hameen yläosassa on yläkankaaksi tai hamekankaaksi kutsuttu noin 10–12 cm:n levyinen kaistale koristeellista kangasta, joka jää melkein täysin röijyn helman alle piiloon. Yläkankaan ja sametin väliin ommellaan kristallinauha eli hameennauha, joka voi olla romanihameen kallein osa. Hameeseen käytetään 7, m-9 m samettia ja se painaa muutamasta noin kahdeksaan kiloon. Menneinä vuosina hame on voinut painaa jopa 12 kiloa. Hameen helma laskostetaan tasavälein laatoiksi kutsutuiksi poimuiksi. Laattojen leveys on 10–13 cm. Hameen etuosassa on noin 20 cm leveä laskostamaton osuus.


title: Suomen romanien pukeutuminen

text: Romanihame teetetään mittatilaustyönä romanivaatteisiin erikoistuneella ompelijalla. Heitä on Suomessa muutamia.


title: Suomen romanien pukeutuminen

text: Romaninaisen päällyspuseroa kutsutaan röijyksi. Röijyihin käytetään monia erilaisia kankaita, joiden värit ja koristelu vaihtelevat laajalti. Usein röijykankaita tuodaan ulkomailta sekä laajemman valikoiman että matalampien hintojen vuoksi. Suomessa ostettu röijykangas voi maksaa jopa yli sata euroa metriltä.


title: Suomen romanien pukeutuminen

text: Röijyn tulee olla istuva, mutta ei liian tiukka. Kankaan tulee olla tarpeeksi peittävä. Pitsiä käytetään sekä koristeellisuuden että peittävyyden vuoksi. Se on useimmiten väriltään valkoista, mutta myös mustaa käytetään. Uutena muotivärinä pitseihin on tullut kulta ja hopea.


title: Suomen romanien pukeutuminen

text:
Romaninaiset käyttävät juhlapukuna pariksi kutsuttua, samasta kankaasta valmistettua röijyn ja esiliinan yhdistelmää.
Varakkaamilla on myös erillinen juhlahame joka on arkihametta huomattavasti koristeellisempi ja arvokkaampi. Juhlatilaisuuksissa nainen käyttää myös paljon koruja: yleisimmin asuun kuuluvat korvarenkaat, kaulaketju, rannerengas, sormus sekä rintaneula.


title: Pjotr Sedov

text: Pjotr Sedov (, s. 24. elokuuta 1990) on venäläinen maastohiihtäjä.


title: Pjotr Sedov

text: Vuoden 2008 nuorten MM-kilpailuissa hän voitti kultaa viestissä ja sijoittui toiseksi 20 kilometrin vapaan tyylin yhteislähtökilpailussa. Vuonna 2009 hän voitti kultaa 20 kilometrin yhdistelmäkilpailussa ja 10 kilometrin vapaan tyylin kilpailussa sekä viestissä. Vuoden 2010 nuorten MM-kilpailuissa hän voitti yhdistelmäkilpailun, sijoittui 10 kilometrin perinteisen tyylin kilpailussa kolmanneksi ja viestissä toiseksi.


title: Pjotr Sedov

text: Hiihdon maailmancupin osakilpailuun hän osallistui ensimmäisen kerran Lahdessa maaliskuussa 2009, jossa hän sijoittui kymmenenneksi vapaan tyylin 15 kilometrillä. Hän voitti 30 kilometrin yhdistelmäkilpailun Pyeongchangissa helmikuussa 2017. Tätä ennen hänen paras sijoituksensa maailmancupissa oli viides sija, jonka hän oli saavuttanut 15 kilometrin vapaan tyylin kilpailussa Jällivaarassa marraskuussa 2010 sekä kolme kertaa kaudella kaudella 2011–2012. Maailmancupin finaalitapahtumassa Falunissa maaliskuussa 2012 hän oli nopein viimeisellä osuudella.


title: Ruunivoikonhallakko

text: Ruunivoikonhallakko eli valkohallakko on hevosen väritys, jossa ruunikon pohjavärin runko on vaalentunut miltei valkoiseksi kahden diluutiogeenin (voikko- ja hallakkogeenit) yhteisvaikutuksesta. Nimitystä valkohallakko käytetään lähinnä vuonohevosten yhteydessä. Ruunivoikonhallakon pään hallakoille tyypillinen tumma "naamiokuvio" jää usein muita hallakkovärejä pienemmäksi ja vaaleammaksi.


title: Ruunivoikonhallakko

text: Vuonohevosilla ruunivoikonhallakko oli jonkin aikaa muodikas väri, mutta sen suosiminen loppui kun huomattiin tämänväristen hevosten jättävän "albiinoja" (oikeammin valkovoikkoja) jälkeläisiä; vuonohevosen rotumääritelmä hyväksyy ainoastaan viisi eri hallakon sävyä.


title: Ruunivoikonhallakko

text: Vuonohevosten ohella ruunivoikonhallakko väritys on puhdasrotuisilla hevosilla mahdollinen esimerkiksi islanninhevosella, ylämaanponilla, shetlanninponilla ja quarterhevosella.


title: Ruunivoikonhallakko

text: Ruunivoikonhallakko voi helposti sekoittua kimoväritykseen, johon liittyy myös usein tummaksi jäävät koivet ja mustan ja valkoisen sekainen harja. Selkein ero kirkkaanvaalean ruunivoikonhallakon ja rungostaan vaalean kimon välillä on selän tumma siima: kimoutuminen valkaisee myös siiman. On myös melko epätavallista, että kimo olisi rungostaan puhtaanvalkoinen ja sen jalat olisivat selkeästi mustat; yleensä kimoilla on kimoutumisen viime vaiheisiin asti harmahtavaa karvaa rungossa ja jouhissa, ja jalatkin vaalenevat pitkään tummana pysyviä nivelkohtia lukuun ottamatta.


title: Chrysalis Records

text: Chrysalis Records oli brittiläinen levy-yhtiö, jonka perustivat vuonna 1969 Chris Wright ja Terry Ellis. Levymerkki toimi aluksi nimellä "Ellis-Wright Agency", kunnes perustajat keksivät toisen etunimestä ja toisen sukunimestä muodostuvan, perhosen koteloa tarkoittavan nimen Chrysalis. Levy-yhtiö syntyi perustajien mukaan siksi, ettei Jethro Tull -yhtyeelle tahdottu löytää kunnon levy-yhtiötä. Yhtyeen ensilevyn, huonosti menestyneen ”Sunshine Day” -singlen, tuottanut yhtiö oli jopa kirjoittanut yhtyeen nimen väärin: levyetiketissä luki "Jethro Toe".


title: Chrysalis Records

text: Chrysalisilla oli jakeluyhteistyösopimus Island Recordsin kanssa vuoteen 1976 asti, jolloin se alkoi hoitaa jakelunsa itse.


title: Chrysalis Records

text: Vuonna 1979 Chrysalis osti yhdysvaltalaisen folk-levymerkin Takoma Records ja teki sen johtajasta Denny Brucesta Chrysalisin johtajan. later becoming Director of Marketing of Chrysalis Records.


title: Chrysalis Records

text: 1980-luvulla Chrysalisin menestys oli suurimmillaan, kun sen artisteihin lukeutuivat Ultravox, Spandau Ballet, Billy Idol, Pat Benatar, Blondie sekä Huey Lewis and the News.


title: Chrysalis Records

text: Chrysalis-levymerkki myytiin vuonna 1990 EMI-yhtiölle, joka siirsi merkin artistit muille merkeilleen ja lopetti Chrysalisin. Kun Universal Music Group osti EMIn, monien EMI:n levymerkkien katalogit laitettiin myyntiin, ja Chrysalis-katalogi päätyi Warner Music Groupin haltuun.


title: Mustakurkkusieppo

text: Mustakurkkusieppo ("Petroica boodang") on Australian eteläosissa tavattava pensassieppoihin kuuluva varpuslintu. Vuonna 1999 "Petroica multicolor" jaettiin kahdeksi lajiksi, mustakurkkusiepoksi ja punarintasiepoksi ("Petroica multicolor").


title: Mustakurkkusieppo

text: Kooltaan mustakurkkusieppo on 12–14 cm pitkä. Koiraan selkä, siivet, pää ja kurkku ovat väriltään mustat. Otsassa on suurikokoinen valkoinen laikku ja siivissä on valkeat reunat. Koiraan rintahöyhenet ovat väritykseltään kirkkaanpunaiset ja vatsa valkoinen. Mustarintasiepponaaras on selästään, siivistään ja päästään väritykseltään ruskea. Rinnassa on oranssinpunainen laikku ja vatsa on valkoinen. Nuoret linnut muistuttavat ulkonäöltään naarasta, mutta selässä on valkoisia viiruja.


title: Mustakurkkusieppo

text: Mustakurkkusiepon levinneisyys ulottuu Kaakkois-Australian rannikolla Uudesta Etelä-Walesista Victorian kautta Etelä-Australiaan. Lisäksi laji elää Tasmaniassa ja Länsi-Australian lounaisrannikolla. Lajin elinympäristöä ovat avoimet metsät ja sademetsät. Talveksi laji siirtyy avoimempaan ympäristöön, kuten ruohomaille. Talvisin lintua voi tavata myös kaupunkien puistoista ja puutarhoista.


title: Mustakurkkusieppo

text: Mustakurkkusiepon ravinto koostuu hyönteisistä. Lintu etsii ravintonsa maasta tai syöksyy ilmassa lentävien hyönteisten kimppuun. Toisinaan mustakurkkusiepot muodostavat ruokaillessaan sekaparvia leikkisieppojen, huppusieppojen, kultamalurien ja tuhkaviuhkamonarkkien kanssa.


title: Mustakurkkusieppo

text: Mustakurkkusieppo muodostaa aviopareja ja koiras puolustaa reviiriä ympäri vuoden. Pesimäkausi kestää heinäkuulta tammikuulle. Naaras rakentaa puuhun kuppimaisen pesän puun kuoresta, ruohoista ja tikuista ja sitoo ne yhteen hämähäkinseitillä. Naaras munii yhdestä neljään munaa, yleisimmin kolme, ja hautoo niitä hieman yli kahden viikon ajan. Koiras huolehtii hautovan naaraan ruokinnasta ja osallistuu myös kuoriutuneiden poikasten ruokintaan.


title: Alex Harvey (hiihtäjä)

text: Alex Harvey (s. 7. syyskuuta 1988) on kanadalainen maastohiihtäjä. Hän edustaa Nordique Mont St.Anne -seuraa.


title: Alex Harvey (hiihtäjä)

text: Harvey saavutti junioreiden MM-kilpailuissa 2007 pronssia 10 kilometrin vapaan hiihtotavan kilpailussa ja 20 kilometrin yhdistelmäkilpailussa. Seuraavana talvena hän sai nuorten MM-hopeaa 10 kilometrin perinteisen hiihtotavan kilpailussa. Liberecin MM-kilpailuissa 2009 hän kuului viidenneksi sijoittuneeseen Kanadan viestijoukkueeseen. Vancouverin olympialaisissa 2010 hän oli yhdistelmäkilpailussa yhdeksäs ja parisprintissä neljäs. Oslon MM-kilpailuissa 2011 hän voitti parisprintissä kultaa yhdessä Devon Kershaw'n kanssa. 50 kilometrin yhteislähtökilpailussa hän oli viides, vapaan hiihtotavan sprintissä seitsemäs ja yhdistelmäkilpailussa kahdestoista. Val di Fiemmen MM-kisoissa 2013 hän sai perinteisen hiihtotavan sprintissä pronssia ja oli yhdistelmäkilpailussa 13:s. Parisprintissä hän oli Devon Kerhaw'n kanssa neljäs sekä Kanadan joukkueen kanssa viestissä 12:s. Sotšin olympialaisissa 2014 hän oli parisprintissä 12:s. Hän sai Falunin MM-kilpailuissa 2015 hopeaa perinteisen hiihtotavan sprintissä ja pronssia yhdistelmäkilpailussa sekä sijoittui viidenneksi 50 kilometrin perinteisen kilpailussa. Lahden MM-kilpailuissa 2017 hän voitti 50 kilometrin vapaan hiihtotavan kilpailun, sijoittui yhdistelmäkilpailussa viidenneksi, parisprintissä kuudenneksi ja vapaan hiihtotavan sprintissä 12:nneksi. Pyeongchangin olympialaisissa 2018 hän sijoittui 50 kilometrin perinteisen hiihtotavan kilpailussa neljänneksi, 15 kilometrin vapaalla seitsemänneksi ja 30 kilometrin yhdistelmäkilpailussa kahdeksanneksi.


title: Alex Harvey (hiihtäjä)

text: Harvey saavutti ensimmäisen maailmancupin palkintosijansa oltuaan George Greyn kanssa kolmas Vancouverin parisprintissä tammikuussa 2009. Ensimmäisen henkilökohtaisen palkintokorokepaikkansa hän sai myöhemmin samalla kaudella oltuaan kolmas Trondheimin 50 kilometrin perinteisen hiihtotavan yhteislähtökilpailussa. Kaudella 2010–2011 hän oli toinen Drammenin vapaan hiihtotavan sprintissä. Maailmancupin kokonaiskilpailussa hän oli samalla kaudella kymmenes. Kaudella 2011–2012 hän sijoittui kolmanneksi Lahden yhdistelmäkilpailussa ja voitti prologin maailmancupin finaalitapahtumassa Falunissa. Maailmancupin kokonaiskilpailussa hän oli kuudes. Tour de Skillä 2013–2014 hän voitti vapaalla hiihtotavalla käydyn prologin Oberhofissa. Hän voitti vapaan hiihtotavan maailmancup-sprintin Szklarska Porębassa tammikuussa 2014. Falunin finaalitapahtumassa hän voitti yhdistelmäkilpailun ja sijoittui kokonaiskilpailussa toiseksi. Maailmancupin yhteispisteissä hän oli kolmas ja normaalimatkojen cupissa viides. Kaudella 2014–2015 hän sijoittui Östersundin perinteisen hiihtotavan sprintissä toiseksi. Maailmancupin kokonaiskilpailussa hän oli yhdeksäs ja seuraavalla kaudella seitsemäs. Hän sijoittui kaudella 2016–2017 seitsemänneksi Tour de Skin kokonaiskilpailussa ja voitti Len Valjasin kanssa vapaan hiihtotavan parisprintin Toblachissa. Hän voitti Ulricehamnin 15 kilometrin vapaan hiihtotavan kilpailun. Hän voitti vapaan hiihtotavan sprintin maailmancupin finaalitapahtumassa Quebecissa. Finaalitapahtuman kokonaistuloksissa hän oli toinen. Hän sijoittui maailmancupin kokonaiskilpailussa kolmanneksi ja normaalimatkojen cupissa toiseksi. Kaudella 2017–2018 hän oli Tour de Skin kokonaiskilpailussa kolmas ja Seefeldin 15 kilometrin vapaan hiihtotavan yhteislähtökilpailussa toinen. Hän sijoittui Falunin finaalitapahtumassa toiseksi ja oli 15 kilometrin vapaan hiihtotavan takaa-ajokilpailun osuusajoissa nopein. Hän sijoittui neljänneksi maailmancupin kokonaiskilpailussa ja normaalimatkojen cupissa.


title: Alex Harvey (hiihtäjä)

text: Harvey on ilmoittanut lopettavansa hiihtouransa kauteen 2018–2019.


title: Alex Harvey (hiihtäjä)

text: Alex Harveyn isä Pierre Harvey oli olympiatason maastohiihtäjä ja pyöräilijä.


title: Aleksei Klimov

text: Aleksei Vasiljevitš Klimov (, s. 27. elokuuta 1975 Tomsk) on venäläinen pistooliampuja.


title: Aleksei Klimov

text: Klimov on saavuttanut urallaan MM-hopeaa 25 metrin olympiapistoolin joukkuekilpailussa Zagrebissa 2006. Olympialaisissa hän on edustanut maataan Pekingissä 2008 sijoittuen 25 metrin olympiapistoolissa kahdeksanneksi.


Vuoden 2009 jalkapallon sopupeliskandaali on marraskuussa 2009 julki tullut skandaali, jossa useiden eri maiden jalkapallosarjojen tuloksia on järjestetty. Eniten sovittuja pelejä pelattiin Saksassa, jossa 32 alemman sarjatason peliä oli sovittu ennalta.


title: Vuoden 2009 jalkapallon sopupeliskandaali

text: Poliisi tutki noin 200 ottelua eri puolilla Eurooppaa. Kaikkein eniten epäiltyjä otteluita oli pelattu Saksassa (32). Tutkintaan sisältyi myös Belgia, Sveitsi, Kroatia, Slovenia, Turkki, Unkari, Bosnia ja Hertsegovina. Osallisiksi epäiltiin 200 ihmistä. Pidätettynä oli 15 saksalaista ja kaksi sveitsiläistä.


text: Bochumin piirikunnan oikeusistuin tuomitsi huhtikuussa 2011 yhden vedonlyöjän ja kaksi vedonvälittäjää yli kolmen vuoden vankeustuomioihin.He olivat myöntäneet syyllisyytensä 32 manipulointitapaukseen. Toukokuussa vedonvälittäjät Ante Sapina ja Marijo Cvrtak tuomittiin Bochumissa viiden ja puolen vuoden vankeuteen.


text: Maaliskuussa 2013 välittäjä Milan Sapina tuomittiin 10 kuukauden vankeuteen


title: Beulah Bondi

text: Beulah Bondi, alkujaan Bondy (3. toukokuuta 1889 Chicago, Illinois – 11. tammikuuta 1981 Hollywood, Kalifornia), oli yhdysvaltalainen näyttelijä. Hän esiintyi aluksi teatterissa ja sai suurta menestystä roolillaan Elmer Ricen Pulitzer-palkitussa näytelmässä "Street Scene" (1929). Elokuvadebyyttinsä hän teki näytelmän elokuvaversiossa (1931), jonka ohjasi King Vidor.


title: Beulah Bondi

text: Myöhemmällä urallaan Bondi sai mainetta ennen kaikkea elokuva- ja televisioesiintyjänä. Hänellä oli merkittäviä rooleja muiden muassa elokuvissa "Make Way for Tomorrow" (1937), "Mr. Smith lähtee Washingtoniin" (1939) ja "Ihmeellinen on elämä" (1946). Hän oli ehdolla parhaan naissivuosan Oscarin saajaksi vuosina 1937 ja 1939 rooleistaan elokuvissa "Nykyaikainen Pompadour" (1936) ja "Ennen sisällissotaa" ("Of Human Hearts", 1938). Vuonna 1977 hän voitti Emmy-palkinnon esiintymisestään "Waltonin perheen" jaksossa "The Pony Cart".


title: Beulah Bondi

text: Elokuvissa Bondi tuli tunnetuimmaksi äitien ja isoäitien roolien esittäjänä. Näyttelijällä on tähti Hollywood Walk of Famella. Hän kompastui kissaansa ja kuoli kaatumisen komplikaatioihin 91-vuotiaana.


title: Pierre Harvey

text: Pierre Harvey (s. 24. maaliskuuta 1957 Rimouski, Quebec, Kanada) on entinen kanadalainen maastohiihtäjä ja pyöräilijä.


title: Pierre Harvey

text: Harvey edusti Kanadaa kaksissa kesä- ja talviolympialaisissa. Montréalissa 1976 hän sijoittui maantieajossa 24:nneksi. Los Angelesissa 1984 hän keskeytti maantieajon ja kuului 14:nneksi sijoittuneeseen Kanadan joukkueeseen 100 kilometrin joukkueajossa. Hän voitti maantieajon Kanadan mestaruuden 1976 ja sai Kansainyhteisön kisoissa hopeaa 1978.


title: Pierre Harvey

text: Harvey sijoittui Sarajevon talviolympialaisissa 1984 20:nneksi 50 kilometrillä sekä 21:nneksi 15 ja 30 kilometrillä. Calgaryssä 1988 hän oli 30 kilometrillä neljästoista, 15 kilometrillä seitsemästoista, 50 kilometrillä 21:s ja viestijoukkueen jäsenenä yhdeksäs. Hän voitti kolme maailmancupin vapaan hiihtotavan osakilpailua: Falunin 30 kilometriä 1987 ja 1988 sekä Holmenkollenin 50 kilometriä 1988. Lisäksi hän sijoittui kolmanneksi Castelrotton 30 kilometrillä joulukuussa 1987. Maailmancupin kokonaispisteissä hän oli kaudella 1985–1986 yhdeksäs, kaudella 1986–1987 seitsemäs ja kaudella 1987–1988 kuudes.


title: Pierre Harvey

text: Myös Pierre Harveyn poika Alex Harvey on maastohiihtäjä.


title: Helene Costello

text: Helene Adrienne Costello (21. kesäkuuta 1906 New York, New York – 26. tammikuuta 1957 Los Angeles, Kalifornia) oli yhdysvaltalainen näyttelijä. Hän oli Maurice Costellon ja Mae Costellon tytär; Dolores Costello oli hänen siskonsa. Hän tuli valituksi WAMPAS Baby Stariksi vuonna 1927, mutta ei koskaan saavuttanut sisarensa suosiota. Molemmat sisarukset aloittivat uransa jo lapsina.


title: Helene Costello

text: Costello oli neljästi naimisissa. Hänen toinen miehensä oli Lowell Sherman vuosina 1930–1932.


title: Helene Costello

text: Costellon ura alkoi hiipua äänielokuvien myötä. Hän kärsi alkoholiongelmasta ja heroiiniriippuvuudesta. Hän kuoli sairastettuaan keuhkokuumetta ja tuberkuloosia. Hänet on haudattu katoliselle Calvaryn hautausmaalle East Los Angelesissa. Hänellä on tähti Hollywood Walk of Famella.


title: Seppo Juusonen

text: Seppo Juusonen (s. 27. marraskuuta 1949 Jyväskylä) on suomalainen näyttelijä, joka näytteli Suentassua elokuvassa "Tuntematon sotilas" vuonna 1985. Juusonen on esiintynyt myös "Autovarkaassa" Pultsarin roolissa ja "Metsoloissa" Partasen roolissa sekä "Kyllä isä osaa" -ja "Kiimaiset poliisit" -tv-sarjoissa.


title: Nastasia Noens

text: Nastasia Noens (s. 12. syyskuuta 1988 Nizza) on ranskalainen alppihiihtäjä, joka on erikoistunut tekniikkalajeihin, eli pujotteluun ja suurpujotteluun.


title: Nastasia Noens

text: Noens kilpaili ensimmäisen kerran alppihiihdon maailmancupissa 11. marraskuuta 2006 Levin pujottelussa. Ensimmäisen palkintosijansa hän saavutti oltuaan kolmas Flachaun pujottelussa kaudella 2010–2011. Hän oli kolmas myös Bormion pujottelussa kaudella 2013–2014. Hän sijoittui toiseksi Crans-Montanan pujottelussa helmikuussa 2016.


title: Nastasia Noens

text: Nuorten MM-kilpailuissa Formigalissa 2008 Noens oli pujottelun kolmas. Val-d’Isèren MM-kisoissa 2009 hän oli pujottelussa kolmastoista. Vancouverin olympialaisissa 2010 Noens oli pujottelussa 29:s ja Garmisch-Partenkirchenin MM-kilpailuissa 2011 samassa lajissa yhdeksäs. Sotšin olympialaisissa 2014 hän pujotteli seitsemänneksi ja Vailin / Beaver Creekin MM-kilpailuissa 2015 yhdeksänneksi. Hän voitti joukkuekilpailun maailmanmestaruuden Sankt Moritssa 2017. Pujottelussa hän oli kahdestoista.


title: Eleanor Boardman

text: Eleanor Boardman (19. elokuuta 1898 Philadelphia, Pennsylvania – 12. joulukuuta 1991 Santa Barbara, Kalifornia) oli yhdysvaltalainen näyttelijä, joka aloitti elokuvauransa vuonna 1922. Nuorena hän toimi mallina Eastman Kodakille. Vuonna 1923 hänet valittiin WAMPAS Baby Stariksi. Hänen ensimmäinen puolisonsa oli King Vidor, jonka kanssa hän oli naimisissa 1920-luvun loppupuolelta 1930-luvun alkupuolelle. Pari sai kaksi tytärtä. Harry d’Abbadie d’Arrast oli Boardmanin toinen mies vuodesta 1940 kuolemaansa (1968).


title: Eleanor Boardman

text: Boardman oli suosittu esiintyjä mykkäelokuvien ajalla. Hänen ei onnistunut siirtyä äänielokuviin, joten hänen elokuvauransa päättyi 1930-luvulla. Hänellä on tähti Hollywood Walk of Famella.


title: Eleanor Boardman

text: Boardmanin esiintymisiin kuuluu muun muassa rooli King Vidorin elokuvassa "Kansan mies" (1928).


title: Vallaisten seisake

text: Vallaisten seisake () oli Uudenkaupungin radan varressa sijainnut lakkautettu seisake. Se perustettiin Mynämäen Vallaisten kylään vuonna 1933. Seisake lakkautettiin toukokuussa 1982, mutta se avattiin lyhyeksi aikaa uudestaan liikenteelle syyskuussa 1986. Seisake lakkautettiin lopullisesti vuotta myöhemmin, 27.9.1987. Seisakelaituri sijaitsi Raukkaan kylästä Vehmaantielle johtaneen Vallaistentien ja radan risteyksessä.


title: Nutturlan seisake

text: Nutturlan seisake () on Uudenkaupungin radan varressa sijaitseva lakkautettu seisake. Se perustettiin Nousiaisten Nutturlan kylään vuonna 1923, kun rata valmistui Mynämäen rautatieasemalle asti. Miehittämättömäksi seisakkeeksi Nutturla muuttui 1.8.1955. Seisake lakkautettiin toukokuussa 1982, mutta se avattiin lyhyeksi aikaa uudestaan liikenteelle syyskuussa 1986. Seisake lakkautettiin lopullisesti vuotta myöhemmin, 27.9.1987.